qundao/data-zh-poetry huggingface dataset:
沈处士夫妇挽诗
作者：杨士奇
朝代：明

临安处士休文后，萧散春秋七十馀。荒岁恤人频发廪，平生爱子只收书。眼看兰茁森如玉，身着荷衣乐饭蔬。同德相辉更同穴，后来凭轼有高车。
沙城
作者：杨士奇
朝代：明

临水一荒城，风沙常眯目。城里半流人，荆扉掩茅屋。
沙城
作者：杨士奇
朝代：明

昔岁城中过，曾遇江南叟。身老意萧閒，宁知今在否。
泊金口次友人韵
作者：杨士奇
朝代：明

属玉飞鸣沙屿傍，梅花如雪照晴冈。数家茅店临金口，百里山城望汉阳。浣女映纱寒水碧，棹郎吹䉌暮云长。乡关迢递乡书杳，愁立西风看雁翔。
泥河书逆旅主人壁
作者：杨士奇
朝代：明

扈从龙舆两度来，天清宣府净浮埃。凤阳李福能迎客，下马重过泛酒杯。
洪处士挽诗
作者：杨士奇
朝代：明

累叶诗书后，三山组绶门。独看辞宠禄，清隐乐丘樊。宾席高年重，州闾善行惇。云中桂子出，天上凤毛鶱。晚有南宫养，时倾北海尊。将迎荣命下，先睹少微昏。蕙帐惊秋鹤，萝扉惨暮猿。生刍远莫致，哀些托空言。
涿州行
作者：杨士奇
朝代：明

四郊茫茫沙草白，青山迢遥亘西北。涿州百里近都门，北来南去无晨昏。道边邮亭连古堠，时平不置官军守。土墙茆屋尽耕屯，半插青帘卖新酒。牛车辚辚冲早寒，争先槁秸输县官。少年家家便骑射，雉兔如林不论价。由来意气倾山冈，邂逅相逢肯相借。伐石为碑记古人，凄凉遗刻百年存。摩挲三叹忆盛德，路人为指楼桑村。
清夜
作者：杨士奇
朝代：明

清夜坐庭阶，薰风拂杨柳。仰首望天河，微云翳南斗。
清平乐 其一 赐从游万岁山词
作者：杨士奇
朝代：明

御河冰泮。禁籞春光满。中使传宣陪赏玩。西过蓬莱仙苑。内街许骤花骢。新醅敕赐黄封。共侍翠华游豫，仰承霄汉恩浓。
清平乐 其七 赐从游万岁山词
作者：杨士奇
朝代：明

石渠清泚。宛转千花里。翠勺金莲传玉醴。潇洒落红流水。连茵坐饮悠哉。流杯饮过还来。圣主恩深如海，醉教马上扶回。
清平乐 其三 赐从游万岁山词
作者：杨士奇
朝代：明

广寒宫殿。晓驻黄金辇。天上彤霞平近眼。俯看碧云芳甸。乾坤六合皆春。荣光瑞彩津津。浩荡云飞川泳，甄陶总出皇仁。
清平乐 其九 赐从游万岁山词
作者：杨士奇
朝代：明

玉京仙境。瑞气融春永。明主承天天锡庆。雨顺风和嘉应。讴歌四海丰年。箫韶九奏华筵。圣世均调玉烛，皇图帝寿齐天。
清平乐 其二 赐从游万岁山词
作者：杨士奇
朝代：明

五云仙岛。海上蓬壶晓。红巘丹崖春正好。香动玉华瑶草。飞龙翠辇初来。翔鸾宝扇齐开。圣主乐同贤辅，愚臣自愧非才。
清平乐 其五 赐从游万岁山词
作者：杨士奇
朝代：明

凤池龙舸。画楫黄金柁。亭午虹桥西畔过。琼管瑶筝相和。彤亭面面彫栏。天光云影盘桓。世外银潢玉宇，春前丽景清欢。
清平乐 其八 赐从游万岁山词
作者：杨士奇
朝代：明

瑞禽灵兽。自古希奇有。鸾凤来仪麀鹿伏。好似舜庭文囿。传宣特赐奇观。山呼拜舞腾欢。清世泰和嘉应，圣人道合乾坤。
清平乐 其六 赐从游万岁山词
作者：杨士奇
朝代：明

小山千丈。粲玉蕖仙掌。鹤桧鸾篁森拱向。春逗万年枝上。黄金矫矫蟠龙。青岩洒洒轻风。口喷汪洋天泽，须教大地年丰。
清平乐 其十 赐从游万岁山词
作者：杨士奇
朝代：明

施恩宣化。一统函夷夏。端拱垂衣几务暇。光被普天之下。簪缨扈从游巡。乾坤万物皆新。荡荡太平熙皞，吾皇万岁千春。
清平乐 其四 赐从游万岁山词
作者：杨士奇
朝代：明

碧池千顷。湛湛涵天影。清似玻瓈明似镜。洞见柔条新荇。金鳞翠羽夷犹。红桡画桨歌讴。何幸盛时多暇，共陪太液清游。
清平乐·赐从游万岁山词
作者：杨士奇
朝代：明

御河冰泮。禁籞春光满。中使传宣陪赏玩。西过蓬莱仙苑。内街许骤花骢。新醅敕赐黄封。共侍翠华游豫，仰承霄汉恩浓。五云仙岛。海上蓬壶晓。红巘丹崖春正好。香动玉华瑶草。飞龙翠辇初来。翔鸾宝扇齐开。圣主乐同贤辅，愚臣自愧非才。广寒宫殿。晓驻黄金辇。天上彤霞平近眼。俯看碧云芳甸。乾坤六合皆春。荣光瑞彩津津。浩荡云飞川泳，甄陶总出皇仁。碧池千顷。湛湛涵天影。清似玻瓈明似镜。洞见柔条新荇。金鳞翠羽夷犹。红桡画桨歌讴。何幸盛时多暇，共陪太液清游。凤池龙舸。画楫黄金柁。亭午虹桥西畔过。琼管瑶筝相和。彤亭面面彫栏。天光云影盘桓。世外银潢玉宇，春前丽景清欢。小山千丈。粲玉蕖仙掌。鹤桧鸾篁森拱向。春逗万年枝上。黄金矫矫蟠龙。青岩洒洒轻风。口喷汪洋天泽，须教大地年丰。石渠清泚。宛转千花里。翠勺金莲传玉醴。潇洒落红流水。连茵坐饮悠哉。流杯饮过还来。圣主恩深如海，醉教马上扶回。瑞禽灵兽。自古希奇有。鸾凤来仪麀鹿伏。好似舜庭文囿。传宣特赐奇观。山呼拜舞腾欢。清世泰和嘉应，圣人道合乾坤。玉京仙境。瑞气融春永。明主承天天锡庆。雨顺风和嘉应。讴歌四海丰年。箫韶九奏华筵。圣世均调玉烛，皇图帝寿齐天。施恩宣化。一统函夷夏。端拱垂衣几务暇。光被普天之下。簪缨扈从游巡。乾坤万物皆新。荡荡太平熙皞，吾皇万岁千春。
清明有感
作者：杨士奇
朝代：明

西江南望渺天涯，岁岁清明不在家。荡日飘风无定著，乱人情思是杨花。
清河县调公素
作者：杨士奇
朝代：明

暮出清江闸，夜投清河口。明日到桃源，谁家问沽酒。
渡河
作者：杨士奇
朝代：明

骑马渡河水，马渴未即渡。饮足不须鞭，腾踏长嘶去。
游白云观
作者：杨士奇
朝代：明

仲春气清和，招携适所适。扬策指灵阿，联镳度脩陌。山开画障明，川含浮练白。真境历逶迤，玄关敞虚寂。既歆道气澄，缅望尘氛隔。金鼎窥神丹，玉壸漱云液。潇洒两仙童，妙歌出金石。石髓会当逢，琼芝庶可食。云台远人境，升高适奇观。西瞻五华秀，东顾绿漫漫。坐玩金夫渠，流咏翠琅玕。祥飙含桂树，仙禽唳石坛。闻昔有至士，于此养神丹。飞盖一朝举，翱翔紫霞端。道高用自超，志一功匪难。脱屣当何时，相从命青鸾。
游白云观·其一
作者：杨士奇
朝代：明

仲春气清和，招携适所适。扬策指灵阿，联镳度脩陌。山开画障明，川含浮练白。真境历逶迤，玄关敞虚寂。既歆道气澄，缅望尘氛隔。金鼎窥神丹，玉壸漱云液。潇洒两仙童，妙歌出金石。石髓会当逢，琼芝庶可食。
游白云观·其二
作者：杨士奇
朝代：明

云台远人境，升高适奇观。西瞻五华秀，东顾绿漫漫。坐玩金夫渠，流咏翠琅玕。祥飙含桂树，仙禽唳石坛。闻昔有至士，于此养神丹。飞盖一朝举，翱翔紫霞端。道高用自超，志一功匪难。脱屣当何时，相从命青鸾。
湘潭王知县城南亲舍诗
作者：杨士奇
朝代：明

永嘉城南亲舍幽，永嘉城上云悠悠。三年作官慕禄养，每日思亲增别愁。愁心常逐湘流水，直到城南海东涘。人生乐亲贵及时，未报君恩未得归。他年官颁五花诰，一门慈孝有光辉。
湘阴县
作者：杨士奇
朝代：明

湖上湘阴县，清幽俗不殊。江连三里郭，市有数廛车。地产为陶器，生涯寄网鱼。家家养黄犊，谁肯负王租。
溧阳史侯祠庙图
作者：杨士奇
朝代：明

水色山光明栋宇，溧阳独有故侯祠。犹闻邑里怀遗爱，况是云仍切孝思。千岁祠堂脩荐谒，四时宗族会杯盘。建宁太守家园乐，写向丹山碧水看。
溧阳史侯祠庙图·其一
作者：杨士奇
朝代：明

水色山光明栋宇，溧阳独有故侯祠。犹闻邑里怀遗爱，况是云仍切孝思。
溧阳史侯祠庙图·其二
作者：杨士奇
朝代：明

千岁祠堂脩荐谒，四时宗族会杯盘。建宁太守家园乐，写向丹山碧水看。
滁州陪猎次林光䘵韵
作者：杨士奇
朝代：明

日华朝映彩云西，红树青山望不迷。罝网合围笳鼓振，戈矛分队羽旄齐。欢呼春动三军色，腾踏风轻万马蹄。侍从如云陪乐事，郊原霜净不沾泥。
滞风雨采石有怀尹自道同知
作者：杨士奇
朝代：明

圣主深恩赐暂归，龙河冰泮别京师。重来不待榴花节，为报当涂贰守知。谪仙祠下杏花残，孤客维舟倚暮寒。相好相思不相见，满江风雨夜漫漫。
滞风雨采石有怀尹自道同知·其一
作者：杨士奇
朝代：明

圣主深恩赐暂归，龙河冰泮别京师。重来不待榴花节，为报当涂贰守知。
滞风雨采石有怀尹自道同知·其二
作者：杨士奇
朝代：明

谪仙祠下杏花残，孤客维舟倚暮寒。相好相思不相见，满江风雨夜漫漫。
滦河道中同杨太常宣夏二员外小酌柳下观鱼
作者：杨士奇
朝代：明

四人坐酌垂杨下，共爱清阴覆绿渠。未尽一壶还上马，却将閒散羡游鱼。云白山青护四围，水边杨柳翠如帏。人间无处无幽境，何补明时独未归。
滦河道中同杨太常宣夏二员外小酌柳下观鱼·其一
作者：杨士奇
朝代：明

四人坐酌垂杨下，共爱清阴覆绿渠。未尽一壶还上马，却将閒散羡游鱼。
滦河道中同杨太常宣夏二员外小酌柳下观鱼·其二
作者：杨士奇
朝代：明

云白山青护四围，水边杨柳翠如帏。人间无处无幽境，何补明时独未归。
漳州曾氏望云卷
作者：杨士奇
朝代：明

县城当桂岭，清昼白云垂。重到曾游处，偏增罔极悲。神游杳霭外，目断苍茫涯。五色衣裳在，承欢讵可期。
潘太守挽诗
作者：杨士奇
朝代：明

昔在临川郡，行春皂盖荣。桑麻千里绿，弦诵万家声。意澹终辞禄，才高岂尚名。至今城下水，人比使君清。郡城华盖下，岁月忽如驰。五裤歌犹在，双旌去不归。清名史氏传，遗爱后人思。有子从仁政，传家愿不违。
潘太守挽诗·其一
作者：杨士奇
朝代：明

昔在临川郡，行春皂盖荣。桑麻千里绿，弦诵万家声。意澹终辞禄，才高岂尚名。至今城下水，人比使君清。
潘太守挽诗·其二
作者：杨士奇
朝代：明

郡城华盖下，岁月忽如驰。五裤歌犹在，双旌去不归。清名史氏传，遗爱后人思。有子从仁政，传家愿不违。
潘赐主事升鸿胪少卿赴南京
作者：杨士奇
朝代：明

紫泥诏下九重天，曾向榑桑海外宣。使者旌旗轻万里，郎官词赋欲千篇。归朝已荷君王宠，进职今推近侍贤。应到南京公事简，朝朝清趣在韦编。
灵谷寺建追荐征南将士水陆大斋车驾临祭先夕百官出候寺中
作者：杨士奇
朝代：明

晚出东华赴上方，满衣月色动微凉。钟声渐识斋坛近，松影遥连辇路长。涧底玉泉鸣石磬，云边红烛乱星光。欢迎天上来龙驭，一夜祗园散好香。
焦主簿挽诗
作者：杨士奇
朝代：明

郿县岐山侧，萍乡楚水浔。扶持有神力，惠爱在人心。往事岁年远，高坟松柏深。自天鸾诰出，奕奕宠光临。悯物由天性，能官不假威。重为百里佐，遽作九原归。瑟瑟悲风迥，荒荒零露稀。惟馀凤毛在，五彩翙双飞。
焦主簿挽诗·其一
作者：杨士奇
朝代：明

郿县岐山侧，萍乡楚水浔。扶持有神力，惠爱在人心。往事岁年远，高坟松柏深。自天鸾诰出，奕奕宠光临。
焦主簿挽诗·其二
作者：杨士奇
朝代：明

悯物由天性，能官不假威。重为百里佐，遽作九原归。瑟瑟悲风迥，荒荒零露稀。惟馀凤毛在，五彩翙双飞。
爱竹堂为杨主事赋
作者：杨士奇
朝代：明

堂前修竹先人种，看竹升堂思不禁。正直终存君子节，清虚犹见昔贤心。灵旂疑下云垂屋，仙佩如闻风满林。自是著存长不忘，岂同三月爱山阴。
独游山寺奉简宗豫少保勉仁少傅弘济太常
作者：杨士奇
朝代：明

扈跸愧无能，同官喜得朋。芳林时独往，清境遂閒登。碑古封文藓，泉幽羃翠藤。欲题岩畔石，历览记吾曾。
玄默斋诗
作者：杨士奇
朝代：明

至道本无为，达人识其原。静居玩群化，通复皆自然。物理谐妙契，缅邈适大观。怀中老聃书，置之已忘言。冲澹颐性灵，寂寞卧云山。松柏荫庭外，众卉罗松边。聊以验气序，随时乐吾天。余始识其人，翩翩复高骞。何当往从之，俱游象帝先。
玉峡山人
作者：杨士奇
朝代：明

归住江南烟水村，诗书稼穑付儿孙。老夫閒日浑无事，但祝南山荅主恩。
玉峡山人
作者：杨士奇
朝代：明

玉峡山人雪满颠，初承徵诏远朝天。赐归还向峡中去，春雨沤波好放船。
玉楼春·大雪志喜
作者：杨士奇
朝代：明

天公预作丰年瑞，柳絮梨花纷舞坠。九重城阙晃清辉，一统山河含淑气。郊原遍是琼瑶地，梅蕊稍头春早至。未论寅卯太平年，且赏嘉祥宣德岁。
王好信挽诗
作者：杨士奇
朝代：明

来往经萧峡，舟人指富溪。林藏君子宅，行慕古人齐。锦诰恩封在，青山垄树迷。郎曹未终养，愁绝夜乌啼。
王孟安笔花轩
作者：杨士奇
朝代：明

丝纶阁下染龙香，幸得蒙恩侍玉皇。元自笔花轩里进，常时亲洒出天章。清世高才与博闻，轩中来访日纷纷。文章谁合传千载，三秀灵芝五色云。当代中书海内传，尚论勋业不论钱。赠公凭写天人策，肯逐扬雄浪草玄。
王孟安笔花轩·其一
作者：杨士奇
朝代：明

丝纶阁下染龙香，幸得蒙恩侍玉皇。元自笔花轩里进，常时亲洒出天章。
王孟安笔花轩·其三
作者：杨士奇
朝代：明

当代中书海内传，尚论勋业不论钱。赠公凭写天人策，肯逐扬雄浪草玄。
王孟安笔花轩·其二
作者：杨士奇
朝代：明

清世高才与博闻，轩中来访日纷纷。文章谁合传千载，三秀灵芝五色云。
王孟宣挽诗
作者：杨士奇
朝代：明

四时迭迁易，化运无停机。人命合坚固，忽为朝露晞。平生所亲爱，谁不悲永违。况乃德之良，特达众所希。惇行孝与弟，蹈履慎其微。百岁自恒道，胡为中路萎。不见凉薄人，高年踰耄耆。古谓仁者寿，圣言岂云非。松柏绕丘坟，萧萧起寒飔。即此杳长夜，念之增歔欷。
王御史竹索题
作者：杨士奇
朝代：明

千尺云霄翥翠鸾，画图犹似倚窗看。台中别有凌霜柏，与尔青青共岁寒。
瑞应玄兔诗
作者：杨士奇
朝代：明

昊天大德仁兆民，简畀明圣为民君。陛下神圣兼武文，允膺景命体至仁。统视海宇如一身，刬剔匪类皇威振。整饬纲纪百度新，霈德覃化流沄沄。靡有远迩视平均，至和融凝天贶频。厥来煜煜凤与麟，嘉禾秀麦咸荐芬。异瑞比出西郊濆，不牙不角趺而踆。彷佛逸出中山群，閒雅夐异东郭㕙。匪緅匪缁色尚玄，为云为雾黭莫分。含章韬彩柔且驯，尝有异质素与纁。懿此玄瑞世绝闻，吐养万物东方神。正秋之位收穫辰，矧乾正色应至尊。稽德揆义良有因，丰稔之祥兹豫陈。西人得之愕且忻，居以雕笼承锦茵。踰岐涉汴趋枫宸，食之琼芝饮醴泉。上林御苑游甡甡，圣仁之应自天申。咏歌洋溢欢缙绅，陛下大知察迩言。祗天保民永弗谖，四表一统熙和春，陛下洪福齐乾坤。
瑞星诗
作者：杨士奇
朝代：明

惟天之高，荡荡难名。仁覆万类，大德曰生。惟君宪天，行天之道。仁育群生，下民是保。天监君德，有允肖之。来享来歆，为祥为祺。皇钦天命，嗣临大宝。严孝宗庙，祗奉圣母。夙夜恭勤，惟德之霈。始于家邦，弘及四海。饥者食之，寒者衣之。槁者濡之，仆者植之。如艺黍稷，薅莠与稂。驱去螟螣，罔俾害伤。矜恻鳏孤，抚字无告。有昧弗率，勉勉教诏。除其凛冽，敷之融和。化戚以愉，易啸以歌。立纲布纪，惟贤之庸。推亡固存，履道大公。乃脩德化，制礼作乐。天叙有常，人文焕若。芒芒四裔，雨露所坠。慕义归诚，靡或弗至。上帝曰俞，允光予命。何以报锡，式鸿厥庆。嘉禾异麦，骈出于下。骈出于上，庆云膏露。宣德庚戌，月维己丑。其日丁亥，夕瑞在酉。大星如丸，九斿之傍。有彗若射，金玉其煌。素蟾东生，皎乎相辉。河汉为蒙，参井为微。厥名含誉，太史敷奏。百辟嵩呼，贺祥献寿。皇德仁圣，谦让是崇。归功穹祇，归功祖宗。归功圣母，亦及臣子。申命饬励，敬哉无怠。稽古大圣，轩辕唐虞。咸有瑞星，昭德之符。皇德格天，前圣一致。肆用作诗，永告来世。
瑞鸨诗
作者：杨士奇
朝代：明

西过流沙沙浩浩，远来良马标瑞鸨。凤膺虬首耳竹披，目如夹镜扬光辉。天生瑞鸨毛质异，一片玄云被全体。高题中点雪光明，四蹄皆白如瑶琼。有时长鸣欲奋迅，捲地萧萧朔风振。轩昂卓荦真龙驹，电迈云驰见奇骏。圣人御天海宇清，泰阶六符明且平。房星储精产灵物，为祥为异来神京。葱河昆崙夜飞度，左右王良皆造父。羁金络玉立彤墀，恩荣屡得重瞳顾。自昔名马称骕骦，亦有紫燕兼飞黄。当时万马皆莫及，敢与瑞鸨争腾骧。玉陛朝回仙仗下，五色云车未骖驾。瀛洲草绿风日和，顾影长嘶意潇洒。国手含毫儗曹霸，瑞鸨龙姿今见画。圣皇图治急才贤，审象亦闻求在野。大明当天万物睹，会有夔龙帝时举。箫韶九奏神人和，瑞鸨凤麟同率舞。
甲寅初度感怀
作者：杨士奇
朝代：明

翰苑春坊清切地，从来未有效涓埃。天朝三十三年禄，虚负君恩养不才。先茔夜夜梦家山，身系君恩未遣还。祭厚不如生养薄，奠杯秪益涕汍澜。
甲寅初度感怀·其一
作者：杨士奇
朝代：明

翰苑春坊清切地，从来未有效涓埃。天朝三十三年禄，虚负君恩养不才。
甲寅初度感怀·其二
作者：杨士奇
朝代：明

先茔夜夜梦家山，身系君恩未遣还。祭厚不如生养薄，奠杯秪益涕汍澜。
画兰
作者：杨士奇
朝代：明

湘灵结芳馨，含思望遥浦。夫君殊未来，兰佩徒容与。
画牛
作者：杨士奇
朝代：明

万物各有适，逍遥大化中。当知画史意，重有育民功。策马二十年，常怀颠蹶忧。蚩蚩弄雏者，真乘百斛舟。散诞春耕馀，牧儿亦有乐。常以蓑笠随，为防风雨作。牧人归不早，溪头风雨急。还顾母子情，相追未相及。
画牛·其一
作者：杨士奇
朝代：明

万物各有适，逍遥大化中。当知画史意，重有育民功。
画牛·其三
作者：杨士奇
朝代：明

散诞春耕馀，牧儿亦有乐。常以蓑笠随，为防风雨作。
画牛·其二
作者：杨士奇
朝代：明

策马二十年，常怀颠蹶忧。蚩蚩弄雏者，真乘百斛舟。
画牛·其四
作者：杨士奇
朝代：明

牧人归不早，溪头风雨急。还顾母子情，相追未相及。
画鱼
作者：杨士奇
朝代：明

水清菱叶稀，洞见溪流下。出入多慎重，恐有垂纶者。
画鹑
作者：杨士奇
朝代：明

秋至禾黍熟，霜含枸杞红。鹑衣自有适，潇洒立西风。疏菊吐幽华，清鹑澹无与。独立亦翛然，襳襹艳文羽。
画鹑·其一
作者：杨士奇
朝代：明

秋至禾黍熟，霜含枸杞红。鹑衣自有适，潇洒立西风。
画鹑·其二
作者：杨士奇
朝代：明

疏菊吐幽华，清鹑澹无与。独立亦翛然，襳襹艳文羽。
留别罗学古员外并解佩剑赠之
作者：杨士奇
朝代：明

紫塞西风九月秋，千官祗从六龙游。故人邂逅能青眼，老我驱驰已白头。马上拥貂晨共发，尊前烧蜡暮相留。关城又是分襟处，解赠吴钩慰别愁。
盘龙晓翠诗
作者：杨士奇
朝代：明

英年擅文翰，雅韵超凡庸。家临文水湄，门瞰盘龙峰。蜿蜒带城闉，崒嵂凌高穹。诘朝敞东轩，初旭明瞳眬。宿霭静阴翳，秀色开青葱。凝辉射虚牖，含润清帘栊。正襟此晤对，澹然浮虑空。趣与妙景会，心将玄理融。稽古率攸行，进退其有穷。恒惇旦气养，庶期日新功。
直沽
作者：杨士奇
朝代：明

城堞绕巍峨，城阴下九河。水归东海近，人上北京多。仓廪皆漕储，闾阎半负戈。鱼盐十万户，何处有弦歌。
短歌行
作者：杨士奇
朝代：明

青天高高行白日，忽西倾兮又东出。人生百年能几时，身计未成早已衰。子孙成行各长大，手种苍松尽成盖。来日苦短去日长，何不饮酒居华堂。流光催人急复急，八十龙钟悔无及。
石宪使慈寿堂
作者：杨士奇
朝代：明

宪府从来冰玉操，为承慈训岁年深。平反日奉谖堂乐，全胜西京隽母心。珠翟云冠两鬓霜，南州使者侍高堂。堂中但祝百千寿，日进流霞紫玉觞。
石宪使慈寿堂·其一
作者：杨士奇
朝代：明

宪府从来冰玉操，为承慈训岁年深。平反日奉谖堂乐，全胜西京隽母心。
石宪使慈寿堂·其二
作者：杨士奇
朝代：明

珠翟云冠两鬓霜，南州使者侍高堂。堂中但祝百千寿，日进流霞紫玉觞。
示侄孙镛
作者：杨士奇
朝代：明

念尔遽远别，送行无限情。一心常体道，百行贵存诚。海阔鹍鹏运，天寒冰雪清。盛年当努力，莫让古人能。
示儿联
作者：杨士奇
朝代：明
体裁：联

不畏官司千状纸；只怕乡民三寸刀。
示弼侄
作者：杨士奇
朝代：明

有客传吾侄，攻书过昔时。谦和自德性，俯仰备容仪。观水求溟渤，登车慎路岐。从兹万里去，努力在操持。
示稻秫及昱
作者：杨士奇
朝代：明

行年七十七，况复困沉疴。世德流传远，天恩覆被多。冉冉西颓景，骎骎东逝波。诗书好承续，黾勉勿蹉跎。
示表侄陈纯
作者：杨士奇
朝代：明

西江海桑老，冠冕重儒林。我自外家学，尔求曾祖心。诗书宜善继，尘俗莫容侵。不见南山树，寸茎今百寻。
示训升侄
作者：杨士奇
朝代：明

学人有道戒骄盈，谦益由来著圣经。看取千流并万派，尽沿东下作沧溟。
示鹓兄弟
作者：杨士奇
朝代：明

身戴君亲德，何能一粟酬。蹉跎今白首，行迈尚悠悠。饭牛先垄下，夙志未消磨。恩重身难去，非关恋玉珂。二老东西郭，风期晚益亲。将车数来往，遥忆似荀陈。待制传宗嫡，元孙见可人。承家在好德，切莫厌清贫。爱身如白玉，为学趁青春。须识潜鱼跃，还思屈蠖伸。
示鹓兄弟·其一
作者：杨士奇
朝代：明

身戴君亲德，何能一粟酬。蹉跎今白首，行迈尚悠悠。
示鹓兄弟·其三
作者：杨士奇
朝代：明

二老东西郭，风期晚益亲。将车数来往，遥忆似荀陈。
示鹓兄弟·其二
作者：杨士奇
朝代：明

饭牛先垄下，夙志未消磨。恩重身难去，非关恋玉珂。
示鹓兄弟·其五
作者：杨士奇
朝代：明

爱身如白玉，为学趁青春。须识潜鱼跃，还思屈蠖伸。
示鹓兄弟·其四
作者：杨士奇
朝代：明

待制传宗嫡，元孙见可人。承家在好德，切莫厌清贫。
离砖河驿十里阻风
作者：杨士奇
朝代：明

白浪高如屋，停舟日已中。长芦望不到，愁杀石尤风。
秋夜长
作者：杨士奇
朝代：明

月明星稀河汉凉，高秋蟋蟀鸣洞房。愁人不寐独彷徨，披衣徐步出东厢。白露如玉兰委芳，感激涕泪纷纵横。为君含思思断肠，念君迢遥异他乡。欲往从之河无梁，夜长悠悠夜未央。援琴弹丝写哀伤，山川万里永相望，我独与尔为参商。
章江刘先生挽诗
作者：杨士奇
朝代：明

经术师承正，才名天分高。閒情安野逸，雅操迈时髦。百岁光阴远，诸生嘅慕劳。章江庭馆外，逝水日滔滔。
竹轩为徐以道赋
作者：杨士奇
朝代：明

幽人乐种竹，竹生繁且妍。垂云羃户外，映月摇阶前。晴疑抗翠翿，风类鸣清弦。夏来暑威薄，冬至寒节坚。时携羊求侣，亦咏嵇阮篇。即此适萧散，焉知尘俗牵。
竹间诗为李伯葵赋
作者：杨士奇
朝代：明

夙志在间适，结宇城东隅。脩竹何漪漪，丛生罗庭除。虽无灌木荫，清云郁纷敷。四时自苍翠，寒暑常不渝。天风起旦夕，绕屋含笙竽。何必来羊求，静阅古人书。至理会有得，陶然倾一壶。油油天壤内，安知忧与虞。
答胡学士
作者：杨士奇
朝代：明

卧病幽居况独居，愁来何物可消除。一缄远寄千金重，赖有文渊学士书。久病文园寝不安，床头频展寄诗看。深情宛转劳相慰，香墨淋漓故未乾。常秉清忠报大廷，年华流水忽心惊。知公未恋沧洲曲，相对金螺看晚晴。
答胡学士·其一
作者：杨士奇
朝代：明

卧病幽居况独居，愁来何物可消除。一缄远寄千金重，赖有文渊学士书。
答胡学士·其三
作者：杨士奇
朝代：明

常秉清忠报大廷，年华流水忽心惊。知公未恋沧洲曲，相对金螺看晚晴。
答胡学士·其二
作者：杨士奇
朝代：明

久病文园寝不安，床头频展寄诗看。深情宛转劳相慰，香墨淋漓故未乾。
答蒋立恭
作者：杨士奇
朝代：明

怜君拜墓不胜哀，泪洒东风奠一杯。芳草青烟寒食节，几家坟上子孙来。
答黄宗载见寄
作者：杨士奇
朝代：明

又是三年别，新来百感增。薰莸安可问，枘凿苦难胜。白发落垂尽，青山归未能。故人赠佳句，拟报玉壶冰。
简冀成
作者：杨士奇
朝代：明

楚水吴山久别离，每因嘉节重相思。今来一处稀相见，何必思情胜昔时。
简胡学士索木芙蓉栽
作者：杨士奇
朝代：明

牡丹芍药皆姱丽，总怯风霜不耐秋。只好芙蓉伴修竹，清华晚映北窗幽。闻种拒霜遮水槛，春前分乞数枝栽。总知宋玉才情绝，会约花时作赋来。
简胡学士索木芙蓉栽·其一
作者：杨士奇
朝代：明

牡丹芍药皆姱丽，总怯风霜不耐秋。只好芙蓉伴修竹，清华晚映北窗幽。
简胡学士索木芙蓉栽·其二
作者：杨士奇
朝代：明

闻种拒霜遮水槛，春前分乞数枝栽。总知宋玉才情绝，会约花时作赋来。
简胡祭酒
作者：杨士奇
朝代：明

重阳醉后又三日，想见黄花绽始多。门巷深沈无俗客，高斋清坐养天和。满城冠佩趋朝谒，得似颐庵独自閒。心与天光共明净，朝朝爽气对西山。朝来邂逅西江客，报道今年盛有秋。但得万方同岁稔，吾生贫病不须愁。
简胡祭酒·其一
作者：杨士奇
朝代：明

重阳醉后又三日，想见黄花绽始多。门巷深沈无俗客，高斋清坐养天和。
简胡祭酒·其三
作者：杨士奇
朝代：明

朝来邂逅西江客，报道今年盛有秋。但得万方同岁稔，吾生贫病不须愁。
简胡祭酒·其二
作者：杨士奇
朝代：明

满城冠佩趋朝谒，得似颐庵独自閒。心与天光共明净，朝朝爽气对西山。
简谢太常索竹栽
作者：杨士奇
朝代：明

新启南轩面碧漪，樱桃杂树满阶墀。凌云尚少琅玕竹，分我仙坛十数枝。数枝聊可玩清华，盛夏终须翠满家。矫首容台候青凤，明朝好日莫令赊。
简谢太常索竹栽·其一
作者：杨士奇
朝代：明

新启南轩面碧漪，樱桃杂树满阶墀。凌云尚少琅玕竹，分我仙坛十数枝。
简谢太常索竹栽·其二
作者：杨士奇
朝代：明

数枝聊可玩清华，盛夏终须翠满家。矫首容台候青凤，明朝好日莫令赊。
索子俊中书画松
作者：杨士奇
朝代：明

千岁徂徕古翠蟠，拂云含雾泻风湍。毕宏韦偃君今是，烦写高堂五月寒。
紫骝马
作者：杨士奇
朝代：明

紫骝马，黄金鞯。五花错落锦连钱。三鬃剪出鸣向天，红丝饰鞚珊瑚鞭。扬鞭揽辔殊慨然。愿得出身事明主，驰马挥刀奋威武。一为除凶报千古。
红心驿
作者：杨士奇
朝代：明

马头近见红心驿，茅屋参差半酒家。潇洒赤栏桥外柳，西风吹折数枝斜。
约蔡尚远朱存礼蔡用严尤文度杨仲举游东山
作者：杨士奇
朝代：明

东山东望屹如帷，久待穿云蹑翠微。五色烟霞浮宝塔，千行松竹护禅扉。春来况复芳菲盛，客里堪嗟聚晤稀。为报明朝著双屐，及时清赏莫相违。
纪梦
作者：杨士奇
朝代：明

昼眠梦故里，扶竹过西家。邻翁爱敬客，延赏辛夷花。一觞歌一曲，不觉红日斜。觉来空怅惘，飘泊尚天涯。
绍兴王氏居竹轩
作者：杨士奇
朝代：明

万玉森森翠作林，王家清致自山阴。开轩六月暑气薄，闭门一径秋云深。晴当霄汉看鸾舞，夜或风雨闻龙吟。岁寒栗冽不改色，共矢平生金石心。
结客少年场行
作者：杨士奇
朝代：明

置酒高堂上，嘉殽列肥鲜。结交并豪侠，四座皆少年。意气不复殊，肝胆相披宣。仰视白日辉，一言誓青天。贻我紫绮裘，报君珊瑚钩。暮从邯郸饮，朝入洛城游。横行无七贵，傲睨凌五侯。腰间双青龙，精光含九秋。投躯报知己，慷慨当仇雠。性命如鸿毛，夕死无怨尤。
绝句
作者：杨士奇
朝代：明

客程行及半月，春色看分浅深。杨柳乍舒河北，桃花开遍淮阴。淮上天连芳草，江南云涌清峰。瓜步春潮落日，广陵烟树残钟。
绝句·其一
作者：杨士奇
朝代：明

客程行及半月，春色看分浅深。杨柳乍舒河北，桃花开遍淮阴。
绝句·其二
作者：杨士奇
朝代：明

淮上天连芳草，江南云涌清峰。瓜步春潮落日，广陵烟树残钟。
缪都指挥挽诗
作者：杨士奇
朝代：明

龙飞肇淮土，维公奋云从。挥戈逐代北，跃马趋山东。峥嵘摧劲敌，意气当前锋。百战有爵位，屡迁乃益崇。洞庭与彭蠡，先后填巨邦。百岁焉足多，一朝上埃风。灵车发华屋，祖送出崇墉。萧萧众马悲，凄风激大江。去去虽已矣，垂誉恒无穷。
罗侍郎挽诗
作者：杨士奇
朝代：明

金鱼洲北相过日，玉峡楼前执别时。匆促共嗟情不尽，幽冥遽恨见无期。尚存简册书成绩，不断轺车赋载驰。最是边西来往数，至今遗爱后人思。
罗进文妻周娟抱子安同赴水死
作者：杨士奇
朝代：明

东方有綵凤，雄雌鸣相和。诞生五色雏，巢在高树柯。雄飞触虞缴，哀雌忧欲死。哀雌忧欲死，衔子忽堕水。雄来脱虞缴，空巢委高枝。不见旧匹侣，孤悲无已时。艰难两诀绝，苦哉谁为陈。君看罗氏妇，万古同酸辛。
老妻郭夫人命服像赞
作者：杨士奇
朝代：明

从嫁黔娄执勤俭，奁中犹贮旧荆钗。内朝屡作东班首，拜庆金宫玉殿来。
胡原节升大理乡复巡视浙江索诗赋四绝句
作者：杨士奇
朝代：明

先皇昔御文华殿，供奉曾沾宠命多。白日鼎湖龙去杳，重来空有泪成河。岭海归来万里程，观潮更上浙江亭。昔时道路瞻骢马，此日车旗迓九卿。揽辔南乘使者轺，秋风古道不辞遥。豺狼扫迹疮痍复，须遣遗民感圣朝。行李萧萧去住轻，霜台柏府旧驰声。须教一道吴江月，照见中流彻底清。
胡原节升大理乡复巡视浙江索诗赋四绝句·其一
作者：杨士奇
朝代：明

先皇昔御文华殿，供奉曾沾宠命多。白日鼎湖龙去杳，重来空有泪成河。
胡原节升大理乡复巡视浙江索诗赋四绝句·其三
作者：杨士奇
朝代：明

揽辔南乘使者轺，秋风古道不辞遥。豺狼扫迹疮痍复，须遣遗民感圣朝。
胡原节升大理乡复巡视浙江索诗赋四绝句·其二
作者：杨士奇
朝代：明

岭海归来万里程，观潮更上浙江亭。昔时道路瞻骢马，此日车旗迓九卿。
胡原节升大理乡复巡视浙江索诗赋四绝句·其四
作者：杨士奇
朝代：明

行李萧萧去住轻，霜台柏府旧驰声。须教一道吴江月，照见中流彻底清。
胡学士在北京闻予病寄诗慰问次韵奉酬
作者：杨士奇
朝代：明

玉堂新署绿阴凉，日想承宣近御床。班马雄词真特达，唐虞化日正舒长。平明阊阖九天开，玉佩趋朝百辟来。圣主正需调鼎用，诸公应荐和羹梅。盛世才华翰苑多，龙光星彩贯天河。自怜同在承恩地，不奈频年远别何。头白目昏过五十，不禁四体病交攻。君恩未有涓埃报，却怪书来感叹同。绣锦传来五色丝，翔鸾翥凤粲离离。知公头白丹心在，况是文章老不衰。朝回清坐广文毡，病起閒逃苏晋禅。了彻六尘成梦觉，迩来三月已无眠。尽恋长生养性灵，力求大药扣玄扃。庄生自有逍遥论，不道千龄胜百龄。
胡学士在北京闻予病寄诗慰问次韵奉酬·其一
作者：杨士奇
朝代：明

玉堂新署绿阴凉，日想承宣近御床。班马雄词真特达，唐虞化日正舒长。
胡学士在北京闻予病寄诗慰问次韵奉酬·其七
作者：杨士奇
朝代：明

尽恋长生养性灵，力求大药扣玄扃。庄生自有逍遥论，不道千龄胜百龄。
胡学士在北京闻予病寄诗慰问次韵奉酬·其三
作者：杨士奇
朝代：明

盛世才华翰苑多，龙光星彩贯天河。自怜同在承恩地，不奈频年远别何。
胡学士在北京闻予病寄诗慰问次韵奉酬·其二
作者：杨士奇
朝代：明

平明阊阖九天开，玉佩趋朝百辟来。圣主正需调鼎用，诸公应荐和羹梅。
胡学士在北京闻予病寄诗慰问次韵奉酬·其五
作者：杨士奇
朝代：明

绣锦传来五色丝，翔鸾翥凤粲离离。知公头白丹心在，况是文章老不衰。
胡学士在北京闻予病寄诗慰问次韵奉酬·其六
作者：杨士奇
朝代：明

朝回清坐广文毡，病起閒逃苏晋禅。了彻六尘成梦觉，迩来三月已无眠。
胡学士在北京闻予病寄诗慰问次韵奉酬·其四
作者：杨士奇
朝代：明

头白目昏过五十，不禁四体病交攻。君恩未有涓埃报，却怪书来感叹同。
胡学士山居八景之二首竹坞云林
作者：杨士奇
朝代：明

衡门对芳坞，上有脩竹林。旦暮碧云合，晻霭成幽森。云起歘乘运，从龙沛甘霖。终焉君子节，永矢岁寒心。结庐在沧洲，前对夫容好。寒冬飞雪凝，开门玩琼岛。皎洁如我心，揽之以为宝。出处自不渝，可与知者道。
胡学士山居八景之二首竹坞云林 其二 夫容寒雪
作者：杨士奇
朝代：明

结庐在沧洲，前对夫容好。寒冬飞雪凝，开门玩琼岛。皎洁如我心，揽之以为宝。出处自不渝，可与知者道。
胡学士山居八景之二首竹坞云林·其一
作者：杨士奇
朝代：明

衡门对芳坞，上有脩竹林。旦暮碧云合，晻霭成幽森。云起歘乘运，从龙沛甘霖。终焉君子节，永矢岁寒心。
胡学士山居六景 其一 芳洲春草
作者：杨士奇
朝代：明

窈窕河上洲，芊绵芳草碧。常与幽趣会，消摇散轻策。一往白玉堂，经年无履迹。望望楚江西，烟波渺春色。
胡学士山居六景 其三 沧江烟雨
作者：杨士奇
朝代：明

忆昔沧江上，烟雨时冥冥。遥隐江波白，复含江树青。凫鹥近屡见，渔歌清可听。何必抚图画，然后怡性灵。
胡学士山居六景 其二 墨潭秋月
作者：杨士奇
朝代：明

峨峨墨潭山，纯浸潭水碧。高秋明月悬，照见蜿蜒黑。忆昔乘桂舟，沿洄弄晴夕。同时钓游侣，惆怅千里隔。
胡学士山居六景 其五 石屋晴澜
作者：杨士奇
朝代：明

石冈俯川澨，嵌岩下成屋。天际薰风来，轻波荡文縠。上有相知人，萧散出尘俗。永念故年时，扁舟往来熟。
胡学士山居六景 其六 螺冈晚照
作者：杨士奇
朝代：明

西望金螺峰，临夕宜返照。川明天光净，潇洒若员峤。振衣援紫萝，凌高发清啸。解组如有期，吾侪亦同调。
胡学士山居六景 其四 天玉泉石
作者：杨士奇
朝代：明

岧峣天玉峰，高出南斗上。自昔采灵芝，托身此萧爽。扫石青云生，鸣琴答泉响。已趋金门直，犹结丹霞想。
胡学士山居六景·芳洲春草
作者：杨士奇
朝代：明

窈窕河上洲，芊绵芳草碧。常与幽趣会，消摇散轻策。一往白玉堂，经年无履迹。望望楚江西，烟波渺春色。峨峨墨潭山，纯浸潭水碧。高秋明月悬，照见蜿蜒黑。忆昔乘桂舟，沿洄弄晴夕。同时钓游侣，惆怅千里隔。忆昔沧江上，烟雨时冥冥。遥隐江波白，复含江树青。凫鹥近屡见，渔歌清可听。何必抚图画，然后怡性灵。岧峣天玉峰，高出南斗上。自昔采灵芝，托身此萧爽。扫石青云生，鸣琴答泉响。已趋金门直，犹结丹霞想。石冈俯川澨，嵌岩下成屋。天际薰风来，轻波荡文縠。上有相知人，萧散出尘俗。永念故年时，扁舟往来熟。西望金螺峰，临夕宜返照。川明天光净，潇洒若员峤。振衣援紫萝，凌高发清啸。解组如有期，吾侪亦同调。
胡敏御史致事出梅求题余于胡有旧故赋二诗识别
作者：杨士奇
朝代：明

秘馆曾同事，流年四十馀。花封有嘉政，柏府重清誉。致事新恩命，怀乡旧隐居。湖塘三百亩，已免贡菱租。五月出都畿，东风暑雨微。济河新涨发，淮浦片帆归。朋旧惊霜鬓，乡闾重绣衣。岁寒怡老处，梅雪共清辉。
胡敏御史致事出梅求题余于胡有旧故赋二诗识别·其一
作者：杨士奇
朝代：明

秘馆曾同事，流年四十馀。花封有嘉政，柏府重清誉。致事新恩命，怀乡旧隐居。湖塘三百亩，已免贡菱租。
胡敏御史致事出梅求题余于胡有旧故赋二诗识别·其二
作者：杨士奇
朝代：明

五月出都畿，东风暑雨微。济河新涨发，淮浦片帆归。朋旧惊霜鬓，乡闾重绣衣。岁寒怡老处，梅雪共清辉。
胡泉州朴斋
作者：杨士奇
朝代：明

籍甚清源守，高斋近海滨。依然如白屋，惟是表朱轮。松竹论深契，诗书对古人。吏民从尚质，风俗渐还淳。治比刘宗正，歌传召信臣。良哉二千石，时独见天真。
胡祭酒宅秋菊盛开仆携酒就赏胡有诗因次其韵
作者：杨士奇
朝代：明

庭菊芬芳五色并，每因来看得怡情。共怜羁旅增多病，太息交游减旧盟。万事不如閒处乐，一樽聊就故人倾。爱花欲种嗟无地，凭有清诗为借赓。秋风客里百愁并，春雨江南万里情。时序未忘黄菊兴，江湖犹梦白鸥盟。况于衰病淹留际，岂有襟怀浩荡倾。何怪相过旧同舍，一觞易醉句难赓。
胡祭酒宅秋菊盛开仆携酒就赏胡有诗因次其韵·其二
作者：杨士奇
朝代：明

秋风客里百愁并，春雨江南万里情。时序未忘黄菊兴，江湖犹梦白鸥盟。况于衰病淹留际，岂有襟怀浩荡倾。何怪相过旧同舍，一觞易醉句难赓。
胡祭酒食葵而病戏用奉简兼谢惠蔬
作者：杨士奇
朝代：明

雨后畦蔬嘉可观，忽闻憔悴卧幽轩。非是安心无妙法，谁教放手刈葵根。万虑澄清不入怀，饭蔬饮水小茅斋。却惭口腹犹贻累，频致园官菜把来。
胡祭酒食葵而病戏用奉简兼谢惠蔬·其一
作者：杨士奇
朝代：明

雨后畦蔬嘉可观，忽闻憔悴卧幽轩。非是安心无妙法，谁教放手刈葵根。
胡祭酒食葵而病戏用奉简兼谢惠蔬·其二
作者：杨士奇
朝代：明

万虑澄清不入怀，饭蔬饮水小茅斋。却惭口腹犹贻累，频致园官菜把来。
脩敬斋
作者：杨士奇
朝代：明

士学之所本，乃在方寸间。出入慎省察，奉持常拳拳。执虚如执玉，处独如临尊。主一不二适，存养静以专。益久虚且明，万理自森然。所以德之聚，古人有名言。罗生豫章裔，家学探渊源。脩敬揭斋扁，瞻对如孔颜。肃中戒外驰，宴坐必衣冠。云谷有明训，昕夕勤钻研。勉哉在惇行，勿云知者难。
自君之出矣
作者：杨士奇
朝代：明

自君之出矣，闻道戍凉州。思君如明月，夜夜向西流。自君之出矣，镜台尘网生。思君如海水，浩荡何时平。
自君之出矣·其一
作者：杨士奇
朝代：明

自君之出矣，闻道戍凉州。思君如明月，夜夜向西流。
自君之出矣·其二
作者：杨士奇
朝代：明

自君之出矣，镜台尘网生。思君如海水，浩荡何时平。
自新河迤南道傍官宇铺舍皆一新知是府尹李庸所作赋
作者：杨士奇
朝代：明

道途广且平，亭馆皆辉焕。追忆旧行时，惊喜还嗟叹。府尹才能好，经营次第新。相知已心熟，犹问路傍人。
自新河迤南道傍官宇铺舍皆一新知是府尹李庸所作赋·其一
作者：杨士奇
朝代：明

道途广且平，亭馆皆辉焕。追忆旧行时，惊喜还嗟叹。
自新河迤南道傍官宇铺舍皆一新知是府尹李庸所作赋·其二
作者：杨士奇
朝代：明

府尹才能好，经营次第新。相知已心熟，犹问路傍人。
自赞小像
作者：杨士奇
朝代：明

老子今年七十三，不胜归思在江南。天恩若许辞簪绂，犹办纶竿钓石潭。
自题东皋小像
作者：杨士奇
朝代：明

玉华之东鸥渚浔，柴门萧萧松竹阴。平生自乏经济略，抱瓮已忘荣䘵心。一日天书照云谷，十年蓬鬓戴朝簪。文章无补治世用，矫首南山烟树深。
自题小像寄乡邑亲故
作者：杨士奇
朝代：明

两京三十载，梦寐在乡闾。叨䘵承明主，匡时愧腐儒。淹留鞶带缓，愁思鬓毛疏。惟有秋霜意，今吾是故吾。
自题杨园清趣示三子
作者：杨士奇
朝代：明

霜雪云霄空老大，春风玉立翠三竿。分枝散叶清如许，谁合他年引凤鸾。
自题竹林小像
作者：杨士奇
朝代：明

落落江南旧布衣，水边林下静相宜。白头更有浮荣系，自咏武公淇澳诗。
至荨麻林
作者：杨士奇
朝代：明

浩荡山川气象开，氛清多倚将臣才。平生不解谈孙武，也到荨麻塞上来。渺渺良畴岁岁丰，清山清水澹兼浓。世人只说边州苦，不识边州乐趣同。
至荨麻林·其一
作者：杨士奇
朝代：明

浩荡山川气象开，氛清多倚将臣才。平生不解谈孙武，也到荨麻塞上来。
至荨麻林·其二
作者：杨士奇
朝代：明

渺渺良畴岁岁丰，清山清水澹兼浓。世人只说边州苦，不识边州乐趣同。
舟中夜待弼侄不至
作者：杨士奇
朝代：明

维舟喜相见，解䌫复相违。江阔春潮满，云深夕月稀。无眠成脉脉，延伫但依依。寂寞蓬窗下，挑灯坐揽衣。
舟中夜待弼侄不至
作者：杨士奇
朝代：明
体裁：五言律诗

维舟喜相见，解缆复相违。江阔春潮满，云深夕月稀。无眠成脉脉，延伫但依依。寂寞蓬窗下，挑灯坐揽衣。
舟次安山驿尚书蹇公奉敕南归仆与公素北行临岐执别情见乎辞
作者：杨士奇
朝代：明

同来不同归，临分俱惨戚。昨日别家情，何如此时剧。悠悠北逝川，杳杳南飞翼。天寒道路遥，相望恒相忆。
舟泊匡庐次韵荅胡生
作者：杨士奇
朝代：明

泊舟遥望匡庐寺，惟听微钟响曙撞。日射紫烟霏滟滟，风飘高瀑洒淙淙。常因来往怀香阁，未得登临蹑石矼。时遇乡园文翰侣，又乘湖艇下双双。
花园望北京
作者：杨士奇
朝代：明

黄金宫阙望都门，预喜明朝谒圣君。万岁山高腾王气，五云天上焕龙文。
芳树曲
作者：杨士奇
朝代：明

阳和二月时，列树发葳蕤。凝辉映绮阁，飘香度锦帷。蝶戏栖浮蕊，莺响隐高枝。芳华今若此，千春亦不移。
芳桂堂诗为杨御史作
作者：杨士奇
朝代：明

连绻桂树，罗生堂前。自我植之，郁其栾栾。百卉具腓，高秋始华。湛露瀼瀼，芳馨满家。有生必荣，岂必在早。不与众竞，如彼有道。坚贞之节，四时不渝。宜尔君子，岁晏同娱。
苍龙歌
作者：杨士奇
朝代：明

天马生西域，神骏挺卓特。双目如镜悬方瞳，紫焰红光烱相射。长身昂长八尺龙，腰袅飞黄奇骨同。青丝潇梢尾窣地，滃滃雾鬣连风鬃。四足高蹄削踣铁，满身犹被天山雪。逸气超遥时一鸣，但觉飒爽长风生。从知天驷宵降精，晶荧下澈寒泓澄。灵物翕合嘉祥兴。戎夷得之纷骇目，顾叹荒遐安得畜。中华圣人今帝尧，锦鞯玉勒东来朝。芒芒沙碛，渺渺西极。籋云奔电，千里一息。登瑶京，上赤墀。下邦小臣陈奏词，年来泰和洽边陲。乾坤灵瑞世罕见，端自皇仁所致之。公卿拜舞效嵩祝，陛下万寿日月齐。周文德盛？騜至，汉武役志劳贰师。朝廷服远在有道，圣化真与周同规。画史挥毫纪盛事，敬作歌颂垂耀无穷期。
苍龙歌
作者：杨士奇
朝代：明
体裁：古风

天马生西域，神骏挺卓特。双目如镜悬方瞳，紫焰红光烱相射。长身昂长八尺龙，腰袅飞黄奇骨同。青丝潇梢尾窣地，滃滃雾鬣连风鬃。四足高蹄削踣铁，满身犹被天山雪。逸气超遥时一鸣，但觉飒爽长风生。从知天驷宵降精，晶荧下澈寒泓澄。灵物翕合嘉祥兴。戎夷得之纷骇目，顾叹荒遐安得畜。中华圣人今帝尧，锦鞯玉勒东来朝。芒芒沙碛，渺渺西极。籋云奔电，千里一息。登瑶京，上赤墀。下邦小臣陈奏词，年来泰和洽边陲。乾坤灵瑞世罕见，端自皇仁所致之。公卿拜舞效嵩祝，陛下万寿日月齐。周文德盛�騜至，汉武役志劳贰师。朝廷服远在有道，圣化真与周同规。画史挥毫纪盛事，敬作歌颂垂耀无穷期。
范增墓
作者：杨士奇
朝代：明

千年宝剑无光气，衰草寒烟野水邻。同是遗骸葬徐土，当时陵母识天人。
荆州太守刘永母挽诗
作者：杨士奇
朝代：明

喜闻春意回南郡，遽报凄风起北堂。卧辙攀辕空满路，麻衣血泪使人伤。诗书何幸际明时，得禄承欢母遽违。升堂最是伤心处，挂壁犹存旧断机。
荆州太守刘永母挽诗·其一
作者：杨士奇
朝代：明

喜闻春意回南郡，遽报凄风起北堂。卧辙攀辕空满路，麻衣血泪使人伤。
荆州太守刘永母挽诗·其二
作者：杨士奇
朝代：明

诗书何幸际明时，得禄承欢母遽违。升堂最是伤心处，挂壁犹存旧断机。
荣寿堂诗
作者：杨士奇
朝代：明

奕奕高堂，奉父与母。父母善仁，天锡多祜。厥祜伊何，耆耄皆臻。和乐且康，皓首赪颜。云章自天，式显贲之。命服煌煌，封秩貤之。孰无父母，偕老几何。云谁之居，被时宠嘉。福禄鼎来，其奚自致。嗣有君子，熙帝之载。桓桓君子，奠此南服。民恃方伯，朝倚岳牧。维敬维仁，以共帝命。维孝维忠，以乐具庆。
荨麻林早发
作者：杨士奇
朝代：明

四更零露衣湿，十里飘风帽斜。足底河流石涩，马头月色云遮。
荻港
作者：杨士奇
朝代：明

春雨凝寒著杏花，春风吹绿上芦芽。行人数日江东道，次第看山到九华。
莫州同王邦彦张伯原饮道傍民家
作者：杨士奇
朝代：明

雄县城南水没路，莫州市里酒如油。客行相聚且一醉，不见越人空古丘。
莲叶舟图
作者：杨士奇
朝代：明

若人有道者，脱迹凡尘中。身轻御一叶，消摇若乘空。仰接三光近，前望十洲通。超然游汗漫，不与世人同。
萧启御史赴山东佥宪以何澄所画云山求题
作者：杨士奇
朝代：明

宜阳太守多公暇，肆笔云山出潇洒。层峰叠翠凌苍空，英英玉气浮鸿濛。缥缈瀰漫浑无迹，妙逼房山高克恭。山乎云乎定何处，谁结茅屋倚深树。岂无独抱千载心，玩水看山适朝暮。柏台御史抚此图，忆得龙泉江上住。岫幌岩扉意不忘，十载京华未归去。秪今骢马复东行，马上看山向齐鲁。君不见泰岱之云起肤寸，常向人间作霖雨。
萧处士挽诗
作者：杨士奇
朝代：明

悬象无停运，四时迭迁逝。人非金石坚，百岁忽如寄。有生必有终，惟德世所贵。夫子武夷秀，家承兰陵系。寡欲出天赋，惇行在伦谊。饬躬仗忠贞，及物崇惠施。栖迟恒采芝，淹留聊攀桂。逍遥以卒岁，颓然谢尘世。天道显而信，世泽久益大。令子奋六艺，华声扬旆旆。身有好爵縻，行惟先人似。源深自流远，绳绳殊未替。頫仰念潜德，因之徵来裔。
萧处士挽诗
作者：杨士奇
朝代：明

识达前人重，诗书后学师。艰危存大义，衰老见明时。溪舫秋云冷，泉台月夜悲。惟馀名姓在，光映史臣词。
萧子敬之官岭表以无为真人写竹求题
作者：杨士奇
朝代：明

上清真人紫府仙，手挥玉管开云烟。翩然骑凤溯寥廓，空有遗迹人间传。相随万里南溟路，对座朝朝泻青露。春雷起蛰正及时，变化须防解飞去。
萧安正赠白纻赋诗为报
作者：杨士奇
朝代：明

朱明变寒节，曜灵赫南驰。端居念初服，感激悲慈帏。春晖奄遒尽，谁为游子衣。岂不荷重纩，后时非所宜。君子见存恤，缟纻贻赠之。素质飏白雪，纤理瑩文漪。裁缝被弱体，济济生光仪。逝将表明惠，永歌无斁诗。
萧安正赠白纻赋诗为报
作者：杨士奇
朝代：明
体裁：古风

朱明变寒节，曜灵赫南驰。端居念初服，感激悲慈帏。春晖奄遒尽，谁为游子衣。岂不荷重纩，后时非所宜。君子见存恤，缟纻贻赠之。素质飏白雪，纤理莹文漪。裁缝被弱体，济济生光仪。逝将表明惠，永歌无斁诗。
萧时中挽诗
作者：杨士奇
朝代：明

当日兴贤对大廷，天门金榜冠群英。一经勤苦承家世，千载遭逢荷圣明。溟海鹍鹏真自致，兰苕翡翠不胜清。可怜万里归埋玉，欲赋招魂惨不成。
萧母挽诗
作者：杨士奇
朝代：明

日夕乌啼树，悲风起穗帷。彩衣空五色，无复上堂时。壸范嗟犹在，灵游不可知。百年怀养者，长废蓼莪诗。
萧母挽诗
作者：杨士奇
朝代：明
体裁：五言律诗

日夕乌啼树，悲风起繐帷。彩衣空五色，无复上堂时。壸范嗟犹在，灵游不可知。百年怀养者，长废蓼莪诗。
萧母蒋氏挽诗
作者：杨士奇
朝代：明

结悦来嫔君子室，琴声容易变孤鸾。来时皎皎鸣珰玉，直到泉台似昔看。清□白雪照孀居，闭户常勤教子书。八十全归□无憾，即看华表树门闾。孝子南归望白云，麻衣血泪湿纷纷。升堂□□□□看，况复啼乌不忍闻。
萧母蒋氏挽诗·其一
作者：杨士奇
朝代：明

结悦来嫔君子室，琴声容易变孤鸾。来时皎皎鸣珰玉，直到泉台似昔看。
萧母蒋氏挽诗·其三
作者：杨士奇
朝代：明

孝子南归望白云，麻衣血泪湿纷纷。升堂□□□□看，况复啼乌不忍闻。
萧氏石冈十景诗为省身赋 其一 石冈桥
作者：杨士奇
朝代：明

君家石冈侧，门对石桥幽。桥下澄源水，还归萧峡流。
萧氏石冈十景诗为省身赋 其七 拜雨亭
作者：杨士奇
朝代：明

寸云起东谷，行空散为霖。殷勤望拜者，宁识云无心。
萧氏石冈十景诗为省身赋 其三 青泥滩
作者：杨士奇
朝代：明

近接金鱼埧，来往弄轻桡。水清下见底，白石如琼瑶。
萧氏石冈十景诗为省身赋 其九 吉祥庵
作者：杨士奇
朝代：明

石冈清绝处，兰若傍岩开。年远僧稀少，经廊生绿苔。
萧氏石冈十景诗为省身赋 其二 石壁
作者：杨士奇
朝代：明

危石翠如削，影浸澄湖波。六月不知暑，香风生芰荷。
萧氏石冈十景诗为省身赋 其五 长泒洲
作者：杨士奇
朝代：明

逶迤长泒洲，近带珠林浦。八月秋风清，瀰漫熟禾黍。
萧氏石冈十景诗为省身赋 其八 王仙祠
作者：杨士奇
朝代：明

骑鹤去已远，庭馀昔年树。扰扰祈灵人，鼓钟动朝暮。
萧氏石冈十景诗为省身赋 其六 箬湖砦
作者：杨士奇
朝代：明

嶕峣紫霞表，周回石如栉。曾逢百岁人，閒说兵戈日。
萧氏石冈十景诗为省身赋 其四 梁家潭
作者：杨士奇
朝代：明

江流汇为潭，其下深无极。时有云雾兴，疑是蛟龙宅。
萧氏石冈十景诗为省身赋·石冈桥
作者：杨士奇
朝代：明

君家石冈侧，门对石桥幽。桥下澄源水，还归萧峡流。危石翠如削，影浸澄湖波。六月不知暑，香风生芰荷。近接金鱼埧，来往弄轻桡。水清下见底，白石如琼瑶。江流汇为潭，其下深无极。时有云雾兴，疑是蛟龙宅。逶迤长泒洲，近带珠林浦。八月秋风清，瀰漫熟禾黍。嶕峣紫霞表，周回石如栉。曾逢百岁人，閒说兵戈日。寸云起东谷，行空散为霖。殷勤望拜者，宁识云无心。骑鹤去已远，庭馀昔年树。扰扰祈灵人，鼓钟动朝暮。石冈清绝处，兰若傍岩开。年远僧稀少，经廊生绿苔。
萧知州清省居
作者：杨士奇
朝代：明

白发滦州守，邦畿久著称。心清何所似，皎洁玉壶冰。数米功难致，烹鲜道可凭。从知清净理，未愧古人能。廨宇清如水，时平案牍稀。阶前幽鸟下，帘外白云飞。易简民从化，廉平吏息机。鸣琴过日夕，玩月澹忘归。
萧知州清省居·其一
作者：杨士奇
朝代：明

白发滦州守，邦畿久著称。心清何所似，皎洁玉壶冰。数米功难致，烹鲜道可凭。从知清净理，未愧古人能。
萧知州清省居·其二
作者：杨士奇
朝代：明

廨宇清如水，时平案牍稀。阶前幽鸟下，帘外白云飞。易简民从化，廉平吏息机。鸣琴过日夕，玩月澹忘归。
蒋氏三径诗九章
作者：杨士奇
朝代：明
体裁：四言诗

瞻彼三径，于湖之侧。鹤岭在南，凤冈在北。（一章）瞻彼三径，于湖之干。有植桓桓，有蔽栾栾。（二章）维此幽人，辟之治之。维此幽人，宅之宜之。（三章）不亢而迕，不伛而妩。中心儢儢，爰来爰处。爰率我先祖。（四章）维我先祖，予恒游息。既宽既硕，予是仪是式。（五章）厥有旨酒，亦有肥牲。时洽我邻，及我良朋。（六章）式优以游，式燕以休。曷竞曷柔，曷畀曷求。（七章）相此幽人，胡乐陶陶。相彼贪人，亦孔之劳。（八章）有图有文，既昭且宣。暨予作诗，申告弗谖。（九章）
蒋用文院判静学斋诗
作者：杨士奇
朝代：明

斋居临广衢，靓深绝尘氛。嘉卉粲前列，芳帙左右陈。君子抱异尚，稽古夙所敦。鸡鸣整冠佩，肃肃趋枫宸。既退此閒逸，旷然谢纷纭。农轩回夭折，周孔明义仁。往轨悬日星，力探冀身臻。志宁启妙悟，黾勉忘宵昏。静虑而有得，尝闻先哲云。看君振高策，奕世扬清芬。
蒋隐溪挽辞
作者：杨士奇
朝代：明

顾瞻兮堂前，卷帷幕兮藉兰荃。陈清醑兮载肥鲜，韵悲管兮切哀弦。凄风激兮棂轩，云黯黪兮灵来旋。恍如睹于形色兮俨若聆夫笑与言，言可聆兮意不传，怅思公兮临几筵。北风凛凛兮天雨霜，木叶脱落兮百草黄。翩铭旌兮辞高堂，岂灵车兮秀冲冈。蒿里歌兮哀以伤，玄室一閟兮夜甚长。魂渺渺兮何方，螺山崔崔兮螺川汤汤。青原与白鹭兮郁相望，怅思公兮游故乡。玉佩兮琼琚，霓衣兮霞裾。秉元化兮握灵枢，列缺从兮丰隆趋。倏阴而阳兮忽卷而舒，睨视浊世兮如污渠。飘然乘风兮凌太虚，参王乔与韩终兮列仙为徒。游紫微兮帝之都，怅思公兮邈天衢。
蒋隐溪挽辞·其一
作者：杨士奇
朝代：明

顾瞻兮堂前，卷帷幕兮藉兰荃。陈清醑兮载肥鲜，韵悲管兮切哀弦。凄风激兮棂轩，云黯黪兮灵来旋。恍如睹于形色兮俨若聆夫笑与言，言可聆兮意不传，怅思公兮临几筵。
蒋隐溪挽辞·其三
作者：杨士奇
朝代：明

玉佩兮琼琚，霓衣兮霞裾。秉元化兮握灵枢，列缺从兮丰隆趋。倏阴而阳兮忽卷而舒，睨视浊世兮如污渠。飘然乘风兮凌太虚，参王乔与韩终兮列仙为徒。游紫微兮帝之都，怅思公兮邈天衢。
蒋隐溪挽辞·其二
作者：杨士奇
朝代：明

北风凛凛兮天雨霜，木叶脱落兮百草黄。翩铭旌兮辞高堂，岂灵车兮秀冲冈。蒿里歌兮哀以伤，玄室一閟兮夜甚长。魂渺渺兮何方，螺山崔崔兮螺川汤汤。青原与白鹭兮郁相望，怅思公兮游故乡。
蒙恩南还陛辞后出文明门留别词林知己
作者：杨士奇
朝代：明

双阙凌云晃曙辉，君恩初拜下彤闱。西山雪霁千峰出，远道天寒一骑归。翰苑故人多契阔，离筵芳酒又分违。相思后夜瞻银汉，奎壁光华映紫微。
蓟州道中见菊花有怀子启时彦行俭时勉诸君子
作者：杨士奇
朝代：明

秋光渐近重阳节，缓辔垂鞭踏软沙。却忆玉堂閒白画，谁家庭馆看黄花。想见联镳西出城，酒壶诗卷共高情。看山骑马渔阳郭，也似平坡寺里行。
蓟州道中见菊花有怀子启时彦行俭时勉诸君子·其一
作者：杨士奇
朝代：明

秋光渐近重阳节，缓辔垂鞭踏软沙。却忆玉堂閒白画，谁家庭馆看黄花。
蓟州道中见菊花有怀子启时彦行俭时勉诸君子·其二
作者：杨士奇
朝代：明

想见联镳西出城，酒壶诗卷共高情。看山骑马渔阳郭，也似平坡寺里行。
蔡舍人挽诗
作者：杨士奇
朝代：明

公昔骑骥登周行，握瑜怀瑾锵鸣珰。凝神月朗髯戟张，温如绿野熙春阳。劲如桧柏凌秋霜，后来藩府前经商。在卑不屈高不亢，德厚禄微胡可量。朔风一旦悽高堂，脱缨垂衰趋故乡。幡然升云游帝傍，迢遥东海徒相望，望公忆公何时忘。
蜀道难
作者：杨士奇
朝代：明

蜀山峨峨连剑阁，百丈飞崖俯奔壑。逶迤鸟道出云中，江横石栈凌虚空。行人未行先胆落，马足凌竞度还却。由来此路险莫当，王遵策驭如康庄。未若人心有崎曲，眼前十步能摧毂。
行天寿山
作者：杨士奇
朝代：明

连骑去骎骎，缘冈复度林。杏花明似绣，杨柳淡含金。万物亨嘉日，先朝种植心。白头供俸在，俯仰一沾襟。
行营凿井得泉
作者：杨士奇
朝代：明

凿井得泉水，清泠碧照人。铜瓶罢远汲，稍解仆夫勤。
行营夜雨
作者：杨士奇
朝代：明

雨来从薄暮，沾洒夜将阑。稍喜尘埃息，何由衾席乾。天心存发育，人事有忧欢。森立戈殳士，通宵念尔难。
行路难
作者：杨士奇
朝代：明

行路难，路多岐。青天白日光洞地，出门相背东西驰。忆昔贫贱时，两情如胶漆。共言生死不相违，握手披肝誓天日。君今得意成大勋，金章封侯蒙主恩。六曹贵臣却避马，两府官僚趋过门。一朝富贵谁能及，翻笑傍人百忧集。平生金石安足论，对面云泥不相揖。世事悠悠安可期，芳春花木秋易衰。冰霜岁寒不改色，却羡南山松柏枝。
袁中书升尚宝少卿其父同日受诰命桂脩撰索诗
作者：杨士奇
朝代：明

早从潜邸识龙颜，白日青云翥翠鸾。久典丝纶唐近职，又升符玺汉郎官。全家父子光荣重，千载君臣际遇难。帝德如天深化育，报恩须倚寸心丹。
西城宴集
作者：杨士奇
朝代：明

置酒清轩下，衣冠聿来萃。皆我同朝士，各有禄与位。昩爽趋在公，日夕还未至。属兹岁除暇，一觞聊共醉。匪徒展间阔，亦复解劬瘁。平生所相好，岂不在名义。中和诚可则，贪鄙诚可戒。僶勉以自强，前脩庶足跂。
西畴耕读
作者：杨士奇
朝代：明

幽栖寡世营，结庐在西墅。充室惟诗书，开门绕田圃。方春九扈鸣，俶载向南亩。高原燥宜黍，下隰湿宜稌。种植既得时，耘耔亦无苦。况当长养节，霢霂承膏雨。朝耕暮还息，潜心以稽古。上窥姚姒馀，下掇姬孔绪。黾勉究微言，优游启玄悟。所得欣日新，逍遥自容与。年登秋穫竟，穰穰溢我庾。击鼓荐牺牛，欢娱报田祖。傍舍数老人，言行皆邹鲁。相与知帝力，讴歌颂明主。陶然墟里间，终岁同乐处。
观海生诗为临海令作
作者：杨士奇
朝代：明

作县临东海，当年眺览中。水云连浩渺，心境合昭融。已惬观澜趣，还思作楫功。有才终利涉，非比望洋同。
观猎
作者：杨士奇
朝代：明

四面虞罗三面解，凌空羽翮任高翔。遂令竹简书仁泽，万古殷汤是圣王。
观猎
作者：杨士奇
朝代：明

扬旌表四岑，环戟拥如林。已失千寻险，宁遗三穴深。春蒐元有典，时育亦关心。解网商王德，光辉尚至今。
解筠涧先生挽诗
作者：杨士奇
朝代：明

东山千馀仞，其下文水驰。驰水去不还，高山黯无辉。夫子在世时，芳名扬四陲。夙志骛姬孔，肆力究皇羲。窅窅万化原，玄悟探其微。秋荷袭裳衣，春兰充佩袆。发轫蹈佳轨，周旋岂踰规。道存希有济，才高未见施。旷视六合中，时时写雄词。奋如蛟龙跃，烨然云章垂。济南讲遗经，河汾论匡时。翘翘问业者，诜诜日来归。居常以乐天，逍遥介期颐。一朝随埃风，飘然远去兹。奄忽历星霜，今来四五期。嗟余忝乡郡，夙昔仰蓍龟。引睇鉴湖阡，徒怀后时思。頫仰杳茫茫，中伤公讵知。
访蒋立恭不遇留书斋壁
作者：杨士奇
朝代：明

门巷晴泥拥不开，寻君北转又东回。竹间寂寞香庭掩，便似回船雪夜来。
诸公从狩龙山因登牛首山访佛窟寺胡学士有诗是日仆以病不及行想像佳游辄用次韵三首
作者：杨士奇
朝代：明

吉日鸣銮出九关，龙山扈从喜跻攀。云迎翠辇晨先合，鸟避黄麾夕未还。猎火依微烟岫里，鸣笳缥缈石林间。群臣咸睹三驱乐，贱子空惭一日閒。宝刹藏云近翠微，世人闻说到应稀。千年饮马泉仍在，半夜巢松鹤自归。碑存古刻题朝代，僧有閒情熟道机。应话无生因坐久，不辞香雾惹朝衣。寺外幽岩石径斜，岩中开士似丹霞。心涵水月空诸法，坐对寒崖落一花。清夜潮音翻贝叶，常时云气护袈裟。匆匆遥望知难觅，归骑联翩拥翠华。
诸公从狩龙山因登牛首山访佛窟寺胡学士有诗是日仆以病不及行想像佳游辄用次韵三首·其一
作者：杨士奇
朝代：明

吉日鸣銮出九关，龙山扈从喜跻攀。云迎翠辇晨先合，鸟避黄麾夕未还。猎火依微烟岫里，鸣笳缥缈石林间。群臣咸睹三驱乐，贱子空惭一日閒。
诸公从狩龙山因登牛首山访佛窟寺胡学士有诗是日仆以病不及行想像佳游辄用次韵三首·其三
作者：杨士奇
朝代：明

寺外幽岩石径斜，岩中开士似丹霞。心涵水月空诸法，坐对寒崖落一花。清夜潮音翻贝叶，常时云气护袈裟。匆匆遥望知难觅，归骑联翩拥翠华。
诸公从狩龙山因登牛首山访佛窟寺胡学士有诗是日仆以病不及行想像佳游辄用次韵三首·其二
作者：杨士奇
朝代：明

宝刹藏云近翠微，世人闻说到应稀。千年饮马泉仍在，半夜巢松鹤自归。碑存古刻题朝代，僧有閒情熟道机。应话无生因坐久，不辞香雾惹朝衣。
谒宣府庙学
作者：杨士奇
朝代：明

下马趋黉宫，敬谒先圣师。圣颜俨温穆，从祀森威仪。簠簋备法制，堂庑何岿巍。斋居豁明敞，富列书与诗。童冠数十辈，济济咸肃祗。俯仰动忻怿，亦复兴叹咨。上谷秦所郡，逢掖时所讥。寥寥千载后，振举昉自兹。圣代崇文教，涵濡浃边陲。伟哉谭公劳，焕耀无穷期。
谒献陵
作者：杨士奇
朝代：明

海宇洪熙戴至尊，愚臣殿陛最蒙恩。常依黼扆承清问，每荷纶音奖直言。万古兹山藏玉剑，九霄何路从金根。馀生莫罄㳙埃报，血泪横膺不忍论。
谒献陵
作者：杨士奇
朝代：明
体裁：七言律诗

海宇洪熙戴至尊，愚臣殿陛最蒙恩。常依黼扆承清问，每荷纶音奖直言。万古兹山藏玉剑，九霄何路从金根。馀生莫罄涓埃报，血泪横膺不忍论。
谒长陵
作者：杨士奇
朝代：明

忆昔六龙升御日，最先承诏上銮坡。论思虚薄年华远，霄汉飞腾宠命多。空有赤心常捧日，不禁清泪欲成河。文孙继统今明圣，供奉无能奈老何。
谢赐嘉禾诗
作者：杨士奇
朝代：明

玄天肇昌运，皇明启隆祚。有赫清泗滨，笃生我皇祖。于维皇祖圣，桓桓秉神武。于时草昩际，阴氛蔽寰宇。受命提天戈，吊民麾虎旅。吴楚扫欃枪，幽并驱罴虎。函夏复清宁，穷櫩息咻喔。迤逦五教敷，从容九功叙。弦歌亘远域，锄耰隘荒墅。浸淫俗化淳，汪洋德施普。昊天监昭事，骈蕃荅纯嘏。五纬无留逆，四时皆顺序。休祉万斯臻，丰年岂惟屡。大田毓祯谷，芃芃映黍稌。圣世跻泰和，圣情聊暇豫。雍雍发歌咏，辉辉粲毫素。文如虬龙跃，又如鸾凤翥。音如咸韶会，气如春阳煦。上乐帝眷顾，下乐民康富。丕显并周文，不矜同姒禹。于维我皇祖，功德侔三五。俯睨汉与唐，陋哉畴比数。宸章隐中秘，至宝终明著。陛下握乾符，垂衣缵鸿绪。琬琰昭大刻，臣工拜嘉予。旦旦睹奎光，渊渊仰皇度。诚由陛下圣，心存有虞慕。益勤继述志，遂隆显扬务。睿制超百王，至孝踰千古。敬撷舆人言，陈诗献当宁。
贝锦贻魏洪二侍郎
作者：杨士奇
朝代：明

修竹本孤直，丛蒿掩翳之。丛蒿岂不蕃，竹色青不移。经星丽崇霄，阴雾蔽其辉。终焉安得蔽，阴雾宁几时。小人抱龌龊，君子素肯违。青蝇与贝锦，盈庭腾诽辞。平陆起波涛，岂云天可欺。天道固包含，堲谗有往规。
负愆同蹇尚书金正字赴北京早发江东门
作者：杨士奇
朝代：明

十年叨禄侍词垣，材薄深惭负宠恩。帝德从来天广大，忍怀愁思出都门。
贫乐堂
作者：杨士奇
朝代：明

草色荫松门，青山绿树村。种蔬成小圃，饮水必澄源。每究贤人乐，时同静者论。穷通自有分，非为薄华轩。
贻程夏二中书
作者：杨士奇
朝代：明

扈从巡畿甸，官曹喜接联。屡颁丹凤诏，须属彩毫宣。画障分云树，琴声泻涧泉。春行有佳兴，相伴共悠然。
赋丘原芳林隐
作者：杨士奇
朝代：明

达士布高位，幽人在中林。贵贱有定命，聊用得吾心。方宅五亩馀，灌木郁萧森。浮阳映密叶，清云散庭阴。回风激兰薄，馀芳袭我襟。虽无丝竹清，嘤鸣怀好音。残帙不停披，旨酒恒独斟。独斟忽复醉，时时吐高吟。幸无异患侵，自适非陆沉。知分理攸宜，谁谓倦华簪。
赋得彭郎矶送王澄渊知县
作者：杨士奇
朝代：明

彭郎矶，连峰秀如马。蜿蜒崒嵂凌烟霄，万里江流走其下。彭郎何处所，大姑渺相望。小姑云鬟亦谁见，对门一柱空青苍。晴云寒雨朝还夕，飞鸟回翔树如箦。楚舵吴樯日往来，江上行人几今昔。西连彭泽县，高柳当县门。过者纷纷忆陶令，小姑彭郎谁暇言。去岁东来谒丹阙，矶下徘徊清兴发。今年作令蜀西行，重过矶边还有情。情思彭泽千载士，岂为彭郎山水清。
赋得快阁送曾日章使安南
作者：杨士奇
朝代：明

朝日丽金闺，赪霞焕彤庭。拜辞出君门，岁暮万里行。行指古交州，南云杳冥冥。骏马向风嘶，翩翩逐行旌。遥经彭蠡泽，还过西昌城。杰阁何巍巍，弭节一来登。章水朝宗去，三山如秣陵。思忆双龙阙，北望心怦怦。怀远由圣君，宣德命九卿。载驰实臣职，岂敢稽王程。伊昔黄太史，遗祠并南楹。且复礼前脩，感激慕忠贞。逝矣慎树立，千春齐鸿名。
赋得汉阳送朱季宁湖广佥宪
作者：杨士奇
朝代：明

大别山前爽气浮，吴王矶对庾公楼。江流东道从何日，汉水西来会此州。万里朝宗归一派，两城冠盖列诸侯。先声传报迎霜节，遥想澄清澈上游。
赋得沧浪送陈景祺之襄阳知府
作者：杨士奇
朝代：明

汉水带襄城，沧浪旧有名。分符来五马，如练照双旌。济涉思为楫，听歌想濯缨。须令郡人说，堪比使君清。
赋得滕王阁送别
作者：杨士奇
朝代：明

章江西来绕洪州，滕王高阁临江流。滕王去后无千岁，高阁人间几兴废。昔闻贞观全盛时，大廷金册封宗支。时平还出领旌节，富贵非常骄逸滋。正对西山俯南浦，雕栏朱槛参差起。玳筵凤管杂龙笙，白昼欢声彩云里。留连晚日下帘钩，别有渔歌闻上头。回眸共眄沧洲际，杏彩兰娇影娥翠。只言欢乐殊未央，城头一夜飞秋霜。三春荣盛逐流水，佩玉鸣銮俱渺茫。年深代易无此阁，好事何人为重作。绝世流传蛱蝶图，东风粉色皆消落。只今阁空台亦平，濒江但有滕王亭。松门薄暮掩脩竹，数叶萧萧寒雨青。当时弃德耽游宴，身后荒凉竟谁叹。一种南昌孺子亭，行人下马思东汉。君行几日过江津，吊览应知作赋新。文章自昔三王盛，还见今人继昔人。
赋得花园送梁主事
作者：杨士奇
朝代：明

地近南城尺五天，万家繁盛似云连。花熏歌妓楼中勺，柳映行人陌上鞯。来往纷纷皆驻毂，别离款款更张筵。知君过此频回首，心恋彤墀玉陛前。
赋得蓟门行送胡元节广东宪使
作者：杨士奇
朝代：明

晨起出蓟门，念卿万里客。骢马锦连钱，嚼啮黄金勒。卿行衔命有光辉，朝下初辞青琐闱。西山晓翠凝琼佩，北阙睛霞艳绣衣。纷纷相送蓟门路，丝绳玉壶泻春露。今朝携手当蓟门，明朝相忆知何处。登车揽辔志澄清，知卿慷慨自平生。他时广海成功日，还忆蓟门临别情。
赐文渊阁五色菊一本应制
作者：杨士奇
朝代：明

一簇秋香护锦屏，联芳竞彩自天成。何须芝瑞矜三秀，已似奎躔聚五星。开处正当彤陛好，赐来还称玉堂清。世传此植能颐寿，万岁千秋祝圣明。
赐游东苑诗九章 其一 斋宫
作者：杨士奇
朝代：明

严严斋居，清庙之侧。高明澄肃，靡雕靡饰。帝时恭默，对越秉诚。有赫鉴观，锡祚万龄。
赐游东苑诗九章 其七 御苑
作者：杨士奇
朝代：明

群植斯蕃，盎乎凝春。中和之推，时育之仁。惟帝之仁，始内及外。保合太和，爰暨四海。
赐游东苑诗九章 其三 方沼
作者：杨士奇
朝代：明

凿方甃池，制仪坤舆。㵾乎湛渊，浑涵太虚。有丛其植，有群其潜。文王灵沼，圣人同心。
赐游东苑诗九章 其二 圆亭
作者：杨士奇
朝代：明

翼翼圆亭，法象上玄。至朴不斲，适于自然。帝时端居，游思太极。茅茨土阶，允配尧德。
赐游东苑诗九章 其五 黛峰
作者：杨士奇
朝代：明

苍乎凌波，如戴神鳌。节乎峻严，如瞻崧高。上出氿泉，亦时出云。惟帝乐之，允契圣仁。
赐游东苑诗九章 其八 嘉鱼
作者：杨士奇
朝代：明

喁喁洋洋，以游以泳。洪纤异群，咸适厥性。爰适得所，莫敢以罟。矧帝之氓，而敢以侮。
赐游东苑诗九章 其六 灵泉
作者：杨士奇
朝代：明

天一所生，而出异源。或喷于龙，或跃在山。智巧之妙，浑然天成。周流畅达，允怡圣情。
赐游东苑诗九章 其四 翠渠
作者：杨士奇
朝代：明

湜湜澄渠，天汉其宗。凝如碧玉，衍如翠虹。发循宸居，流润下土。惟帝德施，周于天下。
赐游西苑同诸学士作
作者：杨士奇
朝代：明

东风御苑物华新，吉日游观命近臣。金瓮特颁千日酝，玉盘兼赐八珍淳。翠含杨柳桥边雾，香汎芙蓉水上云。鱼跃鸢飞皆化育，须看海宇颂皇仁。广寒高出倚晴霄，清暑开临螮蝀桥。凤阙九重通窈窕，龙章五彩护岧峣。霞明翠浪成漂锦，风振琼林协奏韶。山水足供仁智乐，千春万岁奉唐尧。日照千门万户开，参差楼观出飞台。地灵长看红云绕，天近时迎翠辇来。绝好西山如华岳，何须东海觅蓬莱。微臣几度陪游豫，欲继卷阿愧乏才。玄洲阆苑五云迷，紫殿彤楼众岫低。日射飞甍金署榜，虹连阁道玉为梯。洒筵好雨霏微过，傍席清禽睍睆啼。欲报深恩何以祝，皇图帝寿与天齐。
赐游西苑同诸学士作·其一
作者：杨士奇
朝代：明

东风御苑物华新，吉日游观命近臣。金瓮特颁千日酝，玉盘兼赐八珍淳。翠含杨柳桥边雾，香汎芙蓉水上云。鱼跃鸢飞皆化育，须看海宇颂皇仁。
赐游西苑同诸学士作·其三
作者：杨士奇
朝代：明

日照千门万户开，参差楼观出飞台。地灵长看红云绕，天近时迎翠辇来。绝好西山如华岳，何须东海觅蓬莱。微臣几度陪游豫，欲继卷阿愧乏才。
赐游西苑同诸学士作·其二
作者：杨士奇
朝代：明

广寒高出倚晴霄，清暑开临螮蝀桥。凤阙九重通窈窕，龙章五彩护岧峣。霞明翠浪成漂锦，风振琼林协奏韶。山水足供仁智乐，千春万岁奉唐尧。
赐游西苑同诸学士作·其四
作者：杨士奇
朝代：明

玄洲阆苑五云迷，紫殿彤楼众岫低。日射飞甍金署榜，虹连阁道玉为梯。洒筵好雨霏微过，傍席清禽睍睆啼。欲报深恩何以祝，皇图帝寿与天齐。
赖编脩读书庄诗
作者：杨士奇
朝代：明

清流城外读书庄，旧隐诗书岁月长。玉署归来春正永，松门溪水落花香。潇洒幽庄县郭南，屏山近屋翠于蓝。閒开书卷消长夏，好似龙眠白石庵。圃有嘉蔬沼有鱼，庭闱甘旨奉安居。桂花露重香浮屋，秋爽满林闻读书。天上蓬山暂赐归，书庄重理旧茅茨。锦衣光映梅花雪，具庆筵中奉寿卮。
赖编脩读书庄诗·其一
作者：杨士奇
朝代：明

清流城外读书庄，旧隐诗书岁月长。玉署归来春正永，松门溪水落花香。
赖编脩读书庄诗·其三
作者：杨士奇
朝代：明

圃有嘉蔬沼有鱼，庭闱甘旨奉安居。桂花露重香浮屋，秋爽满林闻读书。
赖编脩读书庄诗·其二
作者：杨士奇
朝代：明

潇洒幽庄县郭南，屏山近屋翠于蓝。閒开书卷消长夏，好似龙眠白石庵。
赖编脩读书庄诗·其四
作者：杨士奇
朝代：明

天上蓬山暂赐归，书庄重理旧茅茨。锦衣光映梅花雪，具庆筵中奉寿卮。
赠仰善主事南归
作者：杨士奇
朝代：明

重逢方适愿，几日又分岐。瑚琏真堪宝，云霄自有期。从知万人见，肯受一尘缁。无限岁寒意，题诗赠别离。
赠伯时外弟
作者：杨士奇
朝代：明

海榴作花梅雨息，令弟五月来京国。玉堂晚归初见之，豁然令我舒胸臆。传杯剪烛两迟迟，还因亲爱动欢悲。清姿秀质今在眼，严父慈亲空永思。又促明朝理归舫，家在西城柳溪上。高楼深馆绝尘纷，努力诗书振馀响。
赠佘通府
作者：杨士奇
朝代：明

圣代崇仁治，临民简俊英。存心坚铁石，持行烱瑶琼。吏蠹春冰净，公堂秋水清。干求皆远迹，游惰亦趋耕。光复山川色，兼涵草木荣。还因扫螟螣，庶用育孤茕。下邑今多幸，南州旧有声。三年此相见，深慰别离情。
赠佥事鲁希文
作者：杨士奇
朝代：明
体裁：五言律诗

自是天台秀，声名起绣衣。八闽监海国，六月凛霜威。考绩趋丹禁，承恩拜琐闱。从来冰檗操，吾道有光辉。
赠佥事鲁希文
作者：杨士奇
朝代：明

自是天台秀，声名起绣衣。八闽监海国，六月凛霜威。考绩趋丹禁，承恩拜？闱。从来冰檗操，吾道有光辉。
赠傅仲礼
作者：杨士奇
朝代：明

猗兰生涧阿，邈与尘氛违。清泉带丛薄，白石相因依。澹无艳丽质，皎洁何菲菲。惠风日披拂，湛露晨未晞。我乐往从之，芳馨袭满衣。爱重不忍折，徘徊暮忘归。籊籊林间竹，上拂青云涯。清虚挺直操，特达含贞姿。四时来天风，锵锵韵笙篪。常与松柏茂，岂为冰霜萎。我乐往从之，潇洒同襟怀。愿言笃永好，载歌有斐诗。
赠傅仲礼·其一
作者：杨士奇
朝代：明

猗兰生涧阿，邈与尘氛违。清泉带丛薄，白石相因依。澹无艳丽质，皎洁何菲菲。惠风日披拂，湛露晨未晞。我乐往从之，芳馨袭满衣。爱重不忍折，徘徊暮忘归。
赠傅仲礼·其二
作者：杨士奇
朝代：明

籊籊林间竹，上拂青云涯。清虚挺直操，特达含贞姿。四时来天风，锵锵韵笙篪。常与松柏茂，岂为冰霜萎。我乐往从之，潇洒同襟怀。愿言笃永好，载歌有斐诗。
赠吴布政归福建
作者：杨士奇
朝代：明

昔岁京华联近侍，柴门相对日相过。宪台藩府升迁数，西陜南闽越历多。冰雪满怀知节操，阳春行处想讴歌。重来未尽欢娱意，又送骊驹白玉珂。
赠吴淳
作者：杨士奇
朝代：明

大器必晚成，早达多幸致。园柳迎春发，不待秋霜悴。青青南山柏，百岁升云际。明堂选栋梁，匠石来拟议。凡古贤哲人，孰不怀用世。不惜发轫迟，惟患道未至。流俗竞苟得，终焉速颠踬。卓哉漆雕生，明达见大意。吴生海虞秀，诗礼家有自。夙承大父训，稽古研经义。昨奉贤能书，霜蹄偶一蹶。隆然敬执友，于我频见诣。温温昆玉资，颙颙负志气。久别留台君，对此喜忘寐。于时夏六月，积雨旦初霁。宛宛黄鸟鸣，葵榴艳荣丽。辞我将南旋，何以效赠遗。厚积而迟发，周行骋良骥。不闻任公钓，岂为目前计。往哉加进修，云霄匪难跂。
赠夏仲昭归省
作者：杨士奇
朝代：明

科名早列黄金榜，书学还趋白玉堂。挥洒常看五色笔，丝纶阁下染龙香。吴山浙水名天下，笔有王维与郑虔。归到江南写真趣，一缄时寄五云边。
赠夏仲昭归省·其一
作者：杨士奇
朝代：明

科名早列黄金榜，书学还趋白玉堂。挥洒常看五色笔，丝纶阁下染龙香。
赠夏仲昭归省·其二
作者：杨士奇
朝代：明

吴山浙水名天下，笔有王维与郑虔。归到江南写真趣，一缄时寄五云边。
赠尚书吕公挽诗
作者：杨士奇
朝代：明

清比蓝田玉，含辉故有馀。乡人尊德义，世业重诗书。渭水淹吟兴，莲峰对隐居。百年皆过隙，不泯羡芳誉。瑞世生贤杰，登朝奉圣明。身膺二品养，官赠六卿荣。光宠真千载，遭逢自一经。龙章照玉玺，褒拂极平生。
赠尚书吕公挽诗·其一
作者：杨士奇
朝代：明

清比蓝田玉，含辉故有馀。乡人尊德义，世业重诗书。渭水淹吟兴，莲峰对隐居。百年皆过隙，不泯羡芳誉。
赠尚书吕公挽诗·其二
作者：杨士奇
朝代：明

瑞世生贤杰，登朝奉圣明。身膺二品养，官赠六卿荣。光宠真千载，遭逢自一经。龙章照玉玺，褒拂极平生。
赠建平弟
作者：杨士奇
朝代：明

七十年兄弟，于今二老存。脩途余未息，古道尔能惇。后辈纷纷出，颓风靡靡奔。晨星与霜木，相对两忘言。
赠文玉主事
作者：杨士奇
朝代：明

清高玉堂署，聚处岁年深。心事澹于水，交情利断金。衰龄各垂白，远道又分襟。重会知何日，临岐惨不禁。
赠族侄之勉
作者：杨士奇
朝代：明

盛时杨氏三登仕，文献西昌第一家。诸老仪刑随逝水，百年谱牒看分瓜。远来论旧欢娱浅，临别题诗感慨赊。独近五云洲畔住，好敦忠信作生涯。
赠族孙褒
作者：杨士奇
朝代：明

万里江南来，还归江南去。丈夫得名何必早，大器之成在迟暮。岂不见深山长谷松柏林，阅历风霜年岁深。明堂清庙选梁柱，匠石奔走来相寻。我家住西昌，于今四百载。诗书门庭冰玉操，炯炯光华著先代。人生出处自有时，立心但与前人期。还家力学谢尘俗，六翮排云应未迟。
赠曾生景铭
作者：杨士奇
朝代：明

君子重时命，有塞必有通。古来才智人，岂必畎亩终。晚成见大器，特达会奋庸。曾生格有司，迢遥理归篷。璞玉宁久閟，志士宁久穷。林居有馀暇，往懋切磋功。
赠本深还吉安
作者：杨士奇
朝代：明

宴罢琼林酒一杯，鞭催五马出蓬莱。金章紫绶恩重拜，皂盖朱幡喜复来。带得一天新雨露，扫除九邑旧尘埃。螺川城外人千亿，争看神明太守回。
赠杨晟参政还福建
作者：杨士奇
朝代：明

杨子河南俊，诗书夙所务。蚤膺大廷选，从事玉堂署。步履循周行，居心在忠素。抽毫立螭陛，鞠躬谨常度。济济近侍班，娟娟水玉柱。一朝起高擢，万里南闽路。大藩开海隅，卓卓挺疏附。寒操凛清严，春阳播温煦。八郡五十邑，讴歌出黎庶。丈夫千载志，功业及时树。肯堕尘俗流，甘同草木腐。念子予故交，仳别岁已屡。耳熟道路言，良慰心所慕。玄冬十一月，风凄气寒冱。朅来一晤对，告归复何遽。因诗寄深衷，勉植后来誉。
赠梁叔庄泰和训导
作者：杨士奇
朝代：明

相违十载过，相聚半年深。论旧何曾尽，伤离复在今。黉宫双白璧，儒行万黄金。莫道匆匆别，无穷迟好音。
赠梁本之
作者：杨士奇
朝代：明

渺茫何处望泸州，已拜除书去不留。七十慈闱双别泪，五千蜀道一孤舟。皆传远邑民情好，亲见诸生礼数优。到日平安寄鱼素，殷勤先慰倚门愁。蜀山消尽雪皑皑，江水初平滟滪堆。问路遥穿三峡过，之官惟带一经来。林间女负巴盐出，烟际人乘僰骑回。莫叹遐方异风俗，此州元有穆清台。
赠梁本之·其一
作者：杨士奇
朝代：明

渺茫何处望泸州，已拜除书去不留。七十慈闱双别泪，五千蜀道一孤舟。皆传远邑民情好，亲见诸生礼数优。到日平安寄鱼素，殷勤先慰倚门愁。
赠梁本之·其二
作者：杨士奇
朝代：明

蜀山消尽雪皑皑，江水初平滟滪堆。问路遥穿三峡过，之官惟带一经来。林间女负巴盐出，烟际人乘僰骑回。莫叹遐方异风俗，此州元有穆清台。
赠沈教谕奔丧归闽
作者：杨士奇
朝代：明

禄养欣有遂，何言奄弃兹。哀哉风树怀，百折不自持。列帷辍弦诵，岂但蓼莪诗。晨起饯旋归，烟波满川泜。徘徊一顾望，忧人益增悲。谅感天地恩，宁为悲别离。须臾为千里，缅焉安可期。唯应问业者，恻恻此江湄。
赠澹庵杨公展墓诗
作者：杨士奇
朝代：明

东风吹大河，河水日夜流。严装逝将归，祖送河上头。故乡六千里，迢遥望荆州。违别岁年远，耿耿桑梓忧。恭承当宁命，去去无淹留。焉知同袍者，临分意绸缪。绸缪倏已分，望望犹伫跂。岂无相交人，外同中乃异。夫子夙所慕，爰结金兰契。眷言资谅直，矧重仁与义。荏苒四十年，气合恒一致。皎皎松柏心，永矢在终岁。终岁之所怀，岂缘耄疾躬。上有明主仁，德比三圣隆。人生非草木，宁昧造化功。出身儋禄爵，道存敬与忠。夙秉高洁心，况闻贤达风。焉能甘淟涊，委躯侪凡庸。凡庸谅猥鄙，贪惏复蟊■。良农治田穑，稂莠在芟除。倬彼仁贤士，怀负经世具。皋陶陈知人，周公躬吐哺。如何后来者，当道昩所务。所以君子心，恻恻存永虑。永虑积中抱，临食每与嘅。丈夫所立志，岂在富与贵。不闻诸葛云，鞠躬以尽瘁。上将益明德，下将绥四海。夷险不可渝，頫仰庶无愧。勿为久契阔，引领遥相待。
赠澹庵杨公展墓诗·其一
作者：杨士奇
朝代：明

东风吹大河，河水日夜流。严装逝将归，祖送河上头。故乡六千里，迢遥望荆州。违别岁年远，耿耿桑梓忧。恭承当宁命，去去无淹留。焉知同袍者，临分意绸缪。
赠澹庵杨公展墓诗·其三
作者：杨士奇
朝代：明

终岁之所怀，岂缘耄疾躬。上有明主仁，德比三圣隆。人生非草木，宁昧造化功。出身儋禄爵，道存敬与忠。夙秉高洁心，况闻贤达风。焉能甘淟涊，委躯侪凡庸。
赠澹庵杨公展墓诗·其二
作者：杨士奇
朝代：明

绸缪倏已分，望望犹伫跂。岂无相交人，外同中乃异。夫子夙所慕，爰结金兰契。眷言资谅直，矧重仁与义。荏苒四十年，气合恒一致。皎皎松柏心，永矢在终岁。
赠澹庵杨公展墓诗·其五
作者：杨士奇
朝代：明

永虑积中抱，临食每与嘅。丈夫所立志，岂在富与贵。不闻诸葛云，鞠躬以尽瘁。上将益明德，下将绥四海。夷险不可渝，頫仰庶无愧。勿为久契阔，引领遥相待。
赠澹庵杨公展墓诗·其四
作者：杨士奇
朝代：明

凡庸谅猥鄙，贪惏复蟊■。良农治田穑，稂莠在芟除。倬彼仁贤士，怀负经世具。皋陶陈知人，周公躬吐哺。如何后来者，当道昩所务。所以君子心，恻恻存永虑。
赠王行敏
作者：杨士奇
朝代：明

芙蓉丽晨旭，粲烂云锦垂。采折欲有赠，徘徊增离思。嘉晤讵几日，星言复南驰。滔滔逝长驶，流光奄如之。念子昆山秀，皎皎瑚琏姿。终当膺荐达，磨琢贵及时。高斋面山水，卉木含华滋。栖迟固适意，静脩谅所宜。勉哉慎树立，以副平生怀。
赠眼医张生张侍郎求赠
作者：杨士奇
朝代：明

人身具两目，精气咸注之。偶然神光困邪沴，虽有四体将焉为。丹砂空青疗盲晦，异效往往闻良医。今之皋陶少司寇，治刑求生劬以疲。况复婴忧目为眚，邂逅拙工乖所施。双目等河注，愁坐俛两眉。圜扉纷纷叩苍昊，瘉我公者龙树谁。河南张生亦超越，胸藏奇能口不伐。小施寸七捷于神，尽扫浮云见明月。
赠筇竹
作者：杨士奇
朝代：明

爱尔生正直，仗尔扶衰老。道路有险夷，出入常相保。
赠纪指挥画卷
作者：杨士奇
朝代：明

曲栏梧桐花正吐，万玉萧萧写青雨。珊瑚红树拂天风，六月人间不知暑。琵琶收弦寂无语，梦里随云度银渚。侍者如花握金缕，倚绣娉婷对容与。意远神清皆俣俣。人间閒乐等神仙，更诧蓬山在何许。
赠萧大庆教谕诗
作者：杨士奇
朝代：明

西昌邑东南，桃源擅潇洒。萧氏所世居，彬彬见文雅。我识斯贤翁，魁厚称长者。昔在元季时，寇敚充四野。翁奋捐帑藏，保障厥邻社。其季安敬甫，清襟浩倾泻。惜哉不永年，乡闾共嗟咤。德邻自幼孤，好学出陶冶。于义必踊跃，于利岂苟且。穰也有凤毛，幼学勤不舍。黄卷三万轴，一目数行下。诜诜群伦中，指谓千里马。昨领乡书升，会试登榜亚。除授金乡邑，饯别持杯斝。索我赠行言，顾我今衰也。惟敩学之半，黾勉无自假。德义士所珍，富贵直土苴。勖哉务进脩，勿言知者寡。诲人在善诱，不在楚与夏。愚直苟不遗，可用膺纯嘏。
赠萧斯易御史巡按苏常诸郡
作者：杨士奇
朝代：明

绣斧辞京国，三吴候画船。丹枫秋水岸，白雁早霜天。悯物须蠲蠹，观风在礼贤。功名仗才俊，努力及英年。
赠金华刘实通判三首
作者：杨士奇
朝代：明

姓名早见书金榜，佐政黄堂又四年。自有郡人歌岂弟，相知何必上官贤。金华自昔多文献，继者何人久未闻。胜地良才终不乏，及时培养在诸君。府倅官清面带霜，庭前种得翠筼筜。春来不爱閒桃李，只爱清风五月凉。
赠金华刘实通判三首·其一
作者：杨士奇
朝代：明

姓名早见书金榜，佐政黄堂又四年。自有郡人歌岂弟，相知何必上官贤。
赠金华刘实通判三首·其三
作者：杨士奇
朝代：明

府倅官清面带霜，庭前种得翠筼筜。春来不爱閒桃李，只爱清风五月凉。
赠金华刘实通判三首·其二
作者：杨士奇
朝代：明

金华自昔多文献，继者何人久未闻。胜地良才终不乏，及时培养在诸君。
赠金谕德从子骥
作者：杨士奇
朝代：明

斑衣归去奉庭闱，更祝重闱千岁期。此乐人生须□日，还将馀力务诗书。红杏丹桃相映开，一朝风雨化尘埃。须知廊庙为梁栋，只选南山松柏材。尔家仲父才情好，别后三年未得书。玉笥金川有真乐，青灯黄卷近何如。
赠金谕德从子骥·其一
作者：杨士奇
朝代：明

斑衣归去奉庭闱，更祝重闱千岁期。此乐人生须□日，还将馀力务诗书。
赠金谕德从子骥·其三
作者：杨士奇
朝代：明

尔家仲父才情好，别后三年未得书。玉笥金川有真乐，青灯黄卷近何如。
赠金谕德从子骥·其二
作者：杨士奇
朝代：明

红杏丹桃相映开，一朝风雨化尘埃。须知廊庙为梁栋，只选南山松柏材。
赠陆伯阳
作者：杨士奇
朝代：明

粲粲白玉琚，本生昆山阳。一朝蒙采择，高列珩与璜。佩服合其仪，和鸣日锵锵。珷玞昔同椟，頫仰方自量。妖媚园中花，岂不当春荣。孤高陵上柏，严霜厉坚贞。匠氏来相求，藻绘升栋楹。固知君子人，特立以成名。南岳有威凤，竹梧得其依。五章备文采，鸣声合金徽。圣皇莅九五，四海扬德辉。翙翙初来仪，雍雍复旋归。
赠陆伯阳·其一
作者：杨士奇
朝代：明

粲粲白玉琚，本生昆山阳。一朝蒙采择，高列珩与璜。佩服合其仪，和鸣日锵锵。珷玞昔同椟，頫仰方自量。
赠陆伯阳·其三
作者：杨士奇
朝代：明

南岳有威凤，竹梧得其依。五章备文采，鸣声合金徽。圣皇莅九五，四海扬德辉。翙翙初来仪，雍雍复旋归。
赠陆伯阳·其二
作者：杨士奇
朝代：明

妖媚园中花，岂不当春荣。孤高陵上柏，严霜厉坚贞。匠氏来相求，藻绘升栋楹。固知君子人，特立以成名。
赠魏将军
作者：杨士奇
朝代：明

铁马载雕弓，身轻百战中。圣朝初偃武，高爵竟论功。带镂银花白，衣裁绣锦红。西清五云下，长卫大明宫。
赵彦如挽诗
作者：杨士奇
朝代：明

潇洒清风满素襟，况兼文采映儒林。圣朝贤达皆推毂，晚岁京华始盍簪。书閤淹留春酒熟，斋房谈咏夜灯深。年来渐觉朋游减，坐看晨星怆寸心。邻并紫垣南畔住，寻常来往共襟期。可怜病起分携后，无复朝回坐对时。学行尚存舆论好，交游未澈士林悲。凤山原下千年石，不愧当年有道碑。
赵彦如挽诗·其一
作者：杨士奇
朝代：明

潇洒清风满素襟，况兼文采映儒林。圣朝贤达皆推毂，晚岁京华始盍簪。书閤淹留春酒熟，斋房谈咏夜灯深。年来渐觉朋游减，坐看晨星怆寸心。
赵彦如挽诗·其二
作者：杨士奇
朝代：明

邻并紫垣南畔住，寻常来往共襟期。可怜病起分携后，无复朝回坐对时。学行尚存舆论好，交游未澈士林悲。凤山原下千年石，不愧当年有道碑。
过三河县
作者：杨士奇
朝代：明

满县柴扉半不开，纷纷车马动浮埃。连延粉壁题官户，尽属风云感会来。城中庐舍半编茅，郭外园畦尽种匏。白发当门坐沽酒，红裙作阵出提筲。
过三河县·其一
作者：杨士奇
朝代：明

满县柴扉半不开，纷纷车马动浮埃。连延粉壁题官户，尽属风云感会来。
过三河县·其二
作者：杨士奇
朝代：明

城中庐舍半编茅，郭外园畦尽种匏。白发当门坐沽酒，红裙作阵出提筲。
过东昌驿遇邱诚驿丞
作者：杨士奇
朝代：明

天恩特许暂还乡，忆别乡关四十霜。喜见南来好春色，柳条将绿到东昌。旧同鱼浦龙洲住，岭表移家岁月多。今日聊城喜相见，匆匆无那别情何。
过东昌驿遇邱诚驿丞·其一
作者：杨士奇
朝代：明

天恩特许暂还乡，忆别乡关四十霜。喜见南来好春色，柳条将绿到东昌。
过东昌驿遇邱诚驿丞·其二
作者：杨士奇
朝代：明

旧同鱼浦龙洲住，岭表移家岁月多。今日聊城喜相见，匆匆无那别情何。
过习礼检讨家观菊不遇留三绝句
作者：杨士奇
朝代：明

花开只在屋西头，常待看花散旅愁。人事已閒天意好，无边晴景属清秋。短短垣墙不作篱，傍檐背日故开迟。好花正不论先后，无事频来坐少时。昔者柴桑早去官，悠然把菊对南山。若缘五斗能留住，也到花时未得閒。
过习礼检讨家观菊不遇留三绝句·其一
作者：杨士奇
朝代：明

花开只在屋西头，常待看花散旅愁。人事已閒天意好，无边晴景属清秋。
过习礼检讨家观菊不遇留三绝句·其三
作者：杨士奇
朝代：明

昔者柴桑早去官，悠然把菊对南山。若缘五斗能留住，也到花时未得閒。
过习礼检讨家观菊不遇留三绝句·其二
作者：杨士奇
朝代：明

短短垣墙不作篱，傍檐背日故开迟。好花正不论先后，无事频来坐少时。
过匡南重悼正安侍讲
作者：杨士奇
朝代：明

玉署联官二十春，超然归去乐閒身。醉吟丽句浑忘老，坐对青山不厌贫。经年江海鱼书断，落日郊原马鬣新。惆怅仰高堂寂寂，寻君不见泪盈巾。
过城陵矶
作者：杨士奇
朝代：明

矶头水落石层层，石上鱼樯半搭罾。忽望高楼出城郭，舟人指点说巴陵。
过安山驿有怀蹇尚书
作者：杨士奇
朝代：明

重过安山晓系船，东风杨柳蔼人烟。同来怅别人何处，寒景凄凉记昔年。
过将台
作者：杨士奇
朝代：明

风云长护崇台下，昔日文皇此誓师。至竟苍天辅真主，英雄捲地从龙旂。指挥虎旅誓皇天，旧将犹能说往年。龙去鼎湖云渺渺，遗臣过此重潸然。
过将台·其一
作者：杨士奇
朝代：明

风云长护崇台下，昔日文皇此誓师。至竟苍天辅真主，英雄捲地从龙旂。
过将台·其二
作者：杨士奇
朝代：明

指挥虎旅誓皇天，旧将犹能说往年。龙去鼎湖云渺渺，遗臣过此重潸然。
过武城县
作者：杨士奇
朝代：明

河上皆民舍，波光映苇扉。青裙沽酒过，白发载鲜归。仓廪丰年积，弦歌古俗稀。征帆未可住，还逐暮云飞。
过沛县悼颜伯玮
作者：杨士奇
朝代：明

平生金石见临危，就义从容子亦随。千载河山遗迹在，一门忠孝史官知。故乡住近文丞相，先德传从鲁太师。欲酹丘坟何处是，离离芳草泪空垂。
过济宁作
作者：杨士奇
朝代：明

久发潞河棹，初经济水浔。远山明晓黛，新柳动春禽。恋阙云霄迥，怀乡岁月深。君亲总恩重，来往并关心。
过滁州马上口号寄陈廷器
作者：杨士奇
朝代：明

一入滁阳郡，桑阴翳广原。纷纷纳禾稼，渺渺散鸡豚。清夜无鸣柝，长途不闭门。皆云贤守化，深荷圣朝恩。
过滁州马上口号寄陈廷器
作者：杨士奇
朝代：明

长忆礼闱同事日，锦筵官烛夜论文。过城不见匆匆去，回首滁山隔片云。
过漷县望都门西山
作者：杨士奇
朝代：明

东旭光芒起，西山紫翠分。驰心向凤阙，仰首见龙文。旆影高低出，钟声远近闻。预将缨绂振，拟近玉炉薰。
过白河
作者：杨士奇
朝代：明

奉天靖难封功日，亲见文皇语白河。欲渡未能冰遽合，万人欢忭比滹沱。六御后来重驻辇，裴徊追悯阵亡魂。至今河上千年石，文字辉煌纪圣恩。
过白河·其一
作者：杨士奇
朝代：明

奉天靖难封功日，亲见文皇语白河。欲渡未能冰遽合，万人欢忭比滹沱。
过白河·其二
作者：杨士奇
朝代：明

六御后来重驻辇，裴徊追悯阵亡魂。至今河上千年石，文字辉煌纪圣恩。
过谷亭
作者：杨士奇
朝代：明

明月转樯竿，露下孤篷湿。欲系谷亭舟，沙头风正急。
过鹞儿岭巡检司悼萧长史
作者：杨士奇
朝代：明

王门辅相真公选，老病思归竟不归。尽职总知行直道，爱身翻见蹈危机。山笼晓雾深迷戍，滩响寒涛近绕扉。白首来经迁谪地，感怀惟有泪沾衣。万里边隅千叠山，桑乾河上閟榛菅。向来物论嗟投玉，至竟天恩未赐环。早以传经重闾里，曾看奏疏动朝班。平生一片贞松色，犹在交游梦寐间。
过鹞儿岭巡检司悼萧长史·其一
作者：杨士奇
朝代：明

王门辅相真公选，老病思归竟不归。尽职总知行直道，爱身翻见蹈危机。山笼晓雾深迷戍，滩响寒涛近绕扉。白首来经迁谪地，感怀惟有泪沾衣。
过鹞儿岭巡检司悼萧长史·其二
作者：杨士奇
朝代：明

万里边隅千叠山，桑乾河上閟榛菅。向来物论嗟投玉，至竟天恩未赐环。早以传经重闾里，曾看奏疏动朝班。平生一片贞松色，犹在交游梦寐间。
还至岔道
作者：杨士奇
朝代：明

去家不似来家速，半月行边五日还。一夜营中喜无寐，銮舆明旦入关山。重九将行酌酒杯，庭中嘉菊半才开。于今未及风霜劲，定有黄花待客回。
还至岔道·其一
作者：杨士奇
朝代：明

去家不似来家速，半月行边五日还。一夜营中喜无寐，銮舆明旦入关山。
还至岔道·其二
作者：杨士奇
朝代：明

重九将行酌酒杯，庭中嘉菊半才开。于今未及风霜劲，定有黄花待客回。
进善侄南归书此与之为别到家宾畿老弟亦可观也
作者：杨士奇
朝代：明

秋高蓟北寒，念尔远离别。老人七十馀，临别增悽切。九年在北京，扶持多资尔。尔有仲父望，惓惓心未已。黄花浥白露，买舟发潞河。江湖六千里，慎哉所经过。到家冬已半，升堂拜仲父。仲父喜侄来，深怜远行苦。取酒慰骨肉，欢极情还悲。子侄能几人，衰年频远离。停杯有咨询，从知先老拙。缱绻兄弟怀，殷勤尔能说。十载隔南北，瞀聩兼沈痾。无由归聚首，怅望其如何。丘原展先垄，里闬省亲故。除岁又新年，相期戒行路。正月春冰解，桃杏鲜花繁。老人注两目，望尔东南门。
连景贤脩撰南归书此识别
作者：杨士奇
朝代：明

万里闽关边岭海，送归晓发道傍车。暂辞金马玉堂直，久忆丹山碧水居。雁影将秋先驿骑，桂香含露袭衣裾。到家想及寒梅节，觞酒花前会里闾。
追和周侍郎大雪赐宴诗
作者：杨士奇
朝代：明

先朝瑞雪兆丰年，一体君臣喜可言。已敕大臣颁玉馔，更宣中使出金尊。伤心何处攀仙驾，洒泪清诗忆旧恩。满目当时肱股在，共摅忠恳答乾坤。
追赋袁氏瞻衮堂
作者：杨士奇
朝代：明

中岁谒金阙，恭承明圣恩。千载之所遭，锡命久益蕃。重爵与厚禄，颂台烨高鶱。泰坛切紫霄，清庙凌绛云。天子奉明禋，周旋严骏奔。祀事国所重，为荣安可言。朅来遂悬车，言归东海濆。何以报盛德，惓惓中心存。兴居兼食息，一惟我圣君。祗若聸龙衣，肃若仰临轩。仰祝万万寿，悠久齐乾坤。大书揭中堂，庶庸示无谖。嗟哉逝已远，敬率惟后昆。
追送江仲隆纪善兼寄罗思程博士
作者：杨士奇
朝代：明

来朝京国遂悬车，老去王门罢曳裾。白发苍颜归旧里，青山红树托幽居。閒穿竹径行携鹤，更傍荷塘坐看鱼。道在未应全散逸，诸生须授伏生书。京华相忆几经春，颇恨重来不问人。行馆空寻深巷曲，归舟先发大河滨。到家闾里争迎劳，避俗林泉近隐沦。想共湖西罗博士，小车来往似荀陈。
追送江仲隆纪善兼寄罗思程博士·其一
作者：杨士奇
朝代：明

来朝京国遂悬车，老去王门罢曳裾。白发苍颜归旧里，青山红树托幽居。閒穿竹径行携鹤，更傍荷塘坐看鱼。道在未应全散逸，诸生须授伏生书。
追送江仲隆纪善兼寄罗思程博士·其二
作者：杨士奇
朝代：明

京华相忆几经春，颇恨重来不问人。行馆空寻深巷曲，归舟先发大河滨。到家闾里争迎劳，避俗林泉近隐沦。想共湖西罗博士，小车来往似荀陈。
退思轩为淮阳刘千户赋
作者：杨士奇
朝代：明

结发在军中，幸际熙明时。声教洽四海，不闻羽檄驰。家承厚禄贵，身有好爵縻。虽怀铅刀用，一割不及施。自顾草木微，芳泽振华滋。感激天地恩，胡能分寸禆。惟应笃忠贞，庶不忝恩私。庶事如猬毛，何以适攸宜。发已一失经，臣职隳自兹。岂但羞荣宠，安危诚系之。歉歉内自怀，兢兢恒自持。高轩敞弘丽，退食时在斯。先哲有明训，揭以为箴规。
送万伴读
作者：杨士奇
朝代：明

初日照明光，春风合殿香。忽看辞圣上，远去从贤王。画楫移江浦，青山向洛阳。经游多雅咏，相寄莫相忘。
送万太守归严陵
作者：杨士奇
朝代：明

圣人御宸极，宵衣念元元。简贤付绥抚，申以奖励恩。万子豫章彦，文科起高鶱。十年峨豸冠，北面奉至尊。绣衣艳丰采，白笔敷直言。遂膺郡符寄，高盖拥彤幡。严陵古睦州，山水清郁盘。民淳风俗良，政务故不繁。所尚简为治，教养心弥敦。诗书振黉宫，耒耜勤田园。东风蔼林垌，里胥无及门。远迩诵贤守，声闻重玙璠。念子吾故交，久别情郁烦。兹来未几日，匆匆复南辕。尝闻范与赵，为睦令绩存。勖哉绍前修，以副平生言。
送万太守还严州
作者：杨士奇
朝代：明

圣皇临御求贤日，太守趋朝奏最时。兴学已闻千里化，爱民今荷九重知。离亭雨霁花薰勺，驿路风清柳拂旗。缱绻同乡又分袂，好音频慰别来思。
送万资中赴南京大理寺副
作者：杨士奇
朝代：明

万生吾郡秀，文学重乡评。不媚难谐俗，无争亦让能。盛时趋召命，累岁在承明。书奏天颜悦，恩沾宠赐荣。联班谢北阙，两骑赴南京。齐鲁经游好，河山眺望清。徘徊嘅往迹，倾写畅吟情。议狱须推恕，持廉岂为名。孜孜体帝德，勉勉骛王程。公退如清暇，潜心向六经。
送东平傅知州复任
作者：杨士奇
朝代：明

政成初北觐，考最复南征。相逢遽相别，缱绻若为情。露冷黄花老，天清锦树明。吏民迎望切，慎莫滞双旌。
送中书徐舍人归省兼问讯乃父茂良
作者：杨士奇
朝代：明

长安门上飞雪花，长安门外客还家。挂席龙河欲分手，寒气飘飘堕杯酒。忆昔君自桂林归，手持彩笔趋彤闱。诏书五色出挥洒，鸾翔凤翥生光辉。乡里青云多故人，爱君于我更情亲。銮坡凤沼地清切，曳绂鸣琚皆近臣。君住文江近枫岭，数年出门违定省。九重昨日许归宁，千里长风去俄顷。家人岁晚俟君来，小洲寒梅花正开。庭闱欣顾舞綵乐，邻里争看着绣回。严君高年重清逸，我曾黄鹤楼前识。过庭想见问京华，好为慇勤道相忆。
送中书舍人陈彝训赴北京
作者：杨士奇
朝代：明

北京巡幸戒春时，扈从千官乐载驰。惟有凤凰池上客，承恩先去候鸾旗。綵笔喜辞西掖去，画船遥向北京行。黄河十月无冰结，千里长风几日程。紫禁遥连万岁山，明年思尔佩珊珊。龙文五彩腾云气，应向黄金台上看。
送中书舍人陈彝训赴北京·其一
作者：杨士奇
朝代：明

北京巡幸戒春时，扈从千官乐载驰。惟有凤凰池上客，承恩先去候鸾旗。
送中书舍人陈彝训赴北京·其三
作者：杨士奇
朝代：明

紫禁遥连万岁山，明年思尔佩珊珊。龙文五彩腾云气，应向黄金台上看。
送中书舍人陈彝训赴北京·其二
作者：杨士奇
朝代：明

綵笔喜辞西掖去，画船遥向北京行。黄河十月无冰结，千里长风几日程。
送乐善郎中梅
作者：杨士奇
朝代：明

万木凋残春欲回，年年开擅百花魁。连松傍竹堪论契，缀玉联珠不染埃。寒暑芳华清莫敌，幽人风致数能来。还应一段冰霜意，宜向秋官署里栽。
送乐舞生还闽中
作者：杨士奇
朝代：明

清庙连丹阙，天坛接上台。君王严祀礼，乐舞得仙才。闽海三秋迥，云霄一鹤回。飘然终散逸，还忆上蓬莱。
送乐象乾赴湖广按察经历
作者：杨士奇
朝代：明

河冻不可舟，日久寒威厉。之子奉明恩，翩翩发征骑。殷勤远别言，缱绻同乡意。誓将冰雪心，用称风霜吏。
送人归故乡
作者：杨士奇
朝代：明

江花江柳送船开，燕语莺歌唤客回。旧屋归来春未晚，青山如玉水如苔。
送任敬让主事省亲
作者：杨士奇
朝代：明

潞河二月春冰泮，河上仙郎载画船。金敕已颁褒命下，绣罗新制舞衣鲜。晓经钟阜龙承日，夕望丰城剑烛天。白发高堂荣具庆，华觞拜跽祝长年。
送何太守归宜阳
作者：杨士奇
朝代：明

豫章南上二王城，宜水宜山绕郭清。太守远凭熊轼下，老夫犹记凤台生。三年北阙重趋觐，正月东风遽戒行。冰泮龙河春浩荡，临分无那故交情。
送何孟焕检讨归会稽
作者：杨士奇
朝代：明

词垣荣被宠恩新，朱绂朝来拜紫宸。抗手暂违丹禁侣，驰心长恋白头亲。关山鸿雁随秋色，江岸芙蓉映晓云。想见升堂嘉庆日，银瓶满贮洞庭春。
送何布政致仕东归
作者：杨士奇
朝代：明

三载西江惠泽深，勤民深体九重心。遽看请老投簪去，画省空馀棠树阴。心事从来不愧天，操持金石信同坚。山光水色青云外，归傍东吴作散仙。
送何布政致仕东归·其一
作者：杨士奇
朝代：明

三载西江惠泽深，勤民深体九重心。遽看请老投簪去，画省空馀棠树阴。
送何布政致仕东归·其二
作者：杨士奇
朝代：明

心事从来不愧天，操持金石信同坚。山光水色青云外，归傍东吴作散仙。
送何文渊
作者：杨士奇
朝代：明

晓承恩诏出皇京，行李萧萧一叶轻。梁柱楩楠希世有，云霄鸿鹄使人惊。从来政挟阳和布，况复心涵秋水清。共忆江乡今独往，都门分手若为情。我重何乡过瑾瑜，清风素节有谁如。同乡同志最知己，直道直言多启予。圣主方今图致治，长才安得遂閒居。到家渐及阳和候，春雁来时应寄书。
送何文渊·其一
作者：杨士奇
朝代：明

晓承恩诏出皇京，行李萧萧一叶轻。梁柱楩楠希世有，云霄鸿鹄使人惊。从来政挟阳和布，况复心涵秋水清。共忆江乡今独往，都门分手若为情。
送何文渊·其二
作者：杨士奇
朝代：明

我重何乡过瑾瑜，清风素节有谁如。同乡同志最知己，直道直言多启予。圣主方今图致治，长才安得遂閒居。到家渐及阳和候，春雁来时应寄书。
送佘通判
作者：杨士奇
朝代：明

烧灯节后发京师，春色初回杨柳枝。耆老如云待沤渚，到官莫过牡丹时。分明一道澄江月，照见冰霜铁石心。谁谓今人未如古，古来循吏只如今。吏胥无复到乡村，諠杂何曾及县门。岁岁年年比今日，邑人常戴府公恩。
送佘通判·其一
作者：杨士奇
朝代：明

烧灯节后发京师，春色初回杨柳枝。耆老如云待沤渚，到官莫过牡丹时。
送佘通判·其三
作者：杨士奇
朝代：明

吏胥无复到乡村，諠杂何曾及县门。岁岁年年比今日，邑人常戴府公恩。
送佘通判·其二
作者：杨士奇
朝代：明

分明一道澄江月，照见冰霜铁石心。谁谓今人未如古，古来循吏只如今。
送侄婿刘铉南归
作者：杨士奇
朝代：明

忆过沙溪访隐君，静安堂上倒芳樽。转头流水六十载，今日燕山遇乃孙。沙溪溪上幽且深，桑麻粳稻易黄金。更莫远行江汉上，从来汉水荡人心。
送侄婿刘铉南归·其一
作者：杨士奇
朝代：明

忆过沙溪访隐君，静安堂上倒芳樽。转头流水六十载，今日燕山遇乃孙。
送侄婿刘铉南归·其二
作者：杨士奇
朝代：明

沙溪溪上幽且深，桑麻粳稻易黄金。更莫远行江汉上，从来汉水荡人心。
送侄子弼赴吴江训�
作者：杨士奇
朝代：明
体裁：七言绝句

春雨琼林秀一枝，南行相赠寄相思。岁寒但励冰霜节，白日青天看羽仪。
送元先辈归吴
作者：杨士奇
朝代：明

门巷萧条过者稀，诸孙憔悴日牵衣。岂无幕下三年客，又送吴中一棹归。汉树临风寒自落，江鸿带雪晚犹飞。由来去邑怀桑梓，不是还山恋采薇。
送兖州郡学教授
作者：杨士奇
朝代：明

兖府诸生久待师，广文新去拥皋比。閟宫旧有周公祀，泮水今传鲁国诗。清泗流源千古在，尼丘佳气五云微。讲馀时出城东郭，瞻仰从知重所思。
送全州知州
作者：杨士奇
朝代：明

新年考绩天官日，第一皆传太守名。鸣佩又辞双凤阙，挂帆遥转九江城。天涯草色绵绵绿，湖上杨花片片轻。还到清湘三月暮，郭南骑马劝春耕。
送冯钦训郎中持节使安陆
作者：杨士奇
朝代：明

金册颁恩玉玺封，秋清四牡出南宫。九华飞翠迎江上，白雪操弦候郢中。使者通经才不忝，亲王祗命礼兼隆。故家文献存遗谱，归过沙溪觅姓冯。
送况伯律太守
作者：杨士奇
朝代：明

还捧天书辞玉陛，东风五马去悠悠。十年不愧赵清献，七县重迎张益州。杨柳翠迷湖上寺，杏花红映水滨楼。到官正及劝农日，郊郭歌谣拥道周。
送凌副使归省先茔
作者：杨士奇
朝代：明

先茔赐归省，腊尽出都门。雁影行途远，梅花到日繁。春风待旌旆，昼锦入乡园。情事从容毕，不忘当宁恩。
送凌士昌归省
作者：杨士奇
朝代：明

锦树成行白雁飞，暂辞天阙赴慈闱。金陵到日年光晚，别有梅花艳舞衣。温似阳和清似玉，蓬来东阁久相亲。北堂归省真堪乐，忆得重来是暮春。
送凌士昌归省·其一
作者：杨士奇
朝代：明

锦树成行白雁飞，暂辞天阙赴慈闱。金陵到日年光晚，别有梅花艳舞衣。
送凌士昌归省·其二
作者：杨士奇
朝代：明

温似阳和清似玉，蓬来东阁久相亲。北堂归省真堪乐，忆得重来是暮春。
送刘不息
作者：杨士奇
朝代：明

两京相见屡经年，束发为儒到白颠。恩命晓颁双阙下，帝乡南望五云边。夹河杨柳含清雾，新水凫鹥发画船。好及明时展材用，临岐为诵鲁駉篇。
送刘丕武纪善致事
作者：杨士奇
朝代：明

白首王门懒曳裾，青山归去爱吾庐。天恩已赐双龙敕，家计犹存万卷书。林下栖迟芝可茹，泉头来往鹿随车。蹇予苦被浮名系，矫首看君愧未如。
送刘习之
作者：杨士奇
朝代：明

故人不可见，喜见子孙贤。昨者义乌令，今来黄鹤仙。芳春都市酒，新水北河船。却忆萧方伯，分携又五年。
送刘习之
作者：杨士奇
朝代：明

晓辞丹陛出神京，一席秋风万里程。舟过螺川宁省处，乡闾争羡锦衣荣。尊府先朝老缙绅，贤郎新榜又登名。君今广宪红莲幕，月照冰壶分外清。东广迢迢万里馀，西风落日片帆孤。临行不尽同乡谊，更写馀情在画图。
送刘习之·其一
作者：杨士奇
朝代：明

晓辞丹陛出神京，一席秋风万里程。舟过螺川宁省处，乡闾争羡锦衣荣。
送刘习之·其三
作者：杨士奇
朝代：明

东广迢迢万里馀，西风落日片帆孤。临行不尽同乡谊，更写馀情在画图。
送刘习之·其二
作者：杨士奇
朝代：明

尊府先朝老缙绅，贤郎新榜又登名。君今广宪红莲幕，月照冰壶分外清。
送刘公潜郁林知州
作者：杨士奇
朝代：明

万里边南望郁林，故人五马去骎骎。传家自昔春秋学，用世平生冰檗心。岐路寒风惊岁晏，衰年短鬓各霜侵。朝来相送都门外，矫首云鸿思不禁。
送刘凝节归永丰时有兴国训导之聘
作者：杨士奇
朝代：明

都城一相见，文采动华年。家与先贤近，经从太史传。三春还旧邑，百里望平川。应复匆匆去，诸生候讲筵。
送刘参政赴四川诗
作者：杨士奇
朝代：明

璞玉不自衒，良工知求之。君子安义命，知者宁自遗。刘子敦朴资，敬恭励操守。蚤暮勤职业，一志忠厚施。郎署三十年，何尝较崇庳。上荷圣主明，下承上官知。一朝奋高翔，佐藩戒西驰。平生所负挟，展效庶及时。当宁念遐僻，宵旰恒孜孜。旬宣天子德，惠泽洽茕嫠。郡邑仗表率，贪渔待薅治。用以光国命，亦副知己期。霖雨夏初霁，高树鸣黄鹂。缱绻杯酒间，念子当远离。窃效仁者赠，殷勤歌此词。
送刘参议赴广东
作者：杨士奇
朝代：明

二十馀年联近侍，挥毫常在凤凰池。每怜分署疏欢聚，况及逢春又别离。满地绿阴榕树合，绕檐红颗荔枝垂。时平画省多公暇，预想清吟续隐之。
送刘孝章南归
作者：杨士奇
朝代：明

北风吹洲渚，十月芦花飞。经年别乡郡，寒冬方始归。朝发通济桥，暮瞻九华岑。乘潮荡兰桨，烟波愁我心。家住庐陵近文水，青春为客都城里。常时车马来故人，自拥皋比课童子。知君力学富诗书，心似閒云随卷舒。夜梦高堂见亲面，晓起归情疾于箭。嗟予握手未斯须，临岐无那增烦纡。明年春雁联翩过，莫向山中断寄书。
送刘季友游钱唐
作者：杨士奇
朝代：明

风送浙江船，东游属妙年。湖山围锦绣，楼阁艳神仙。柳暗苏堤曲，湖平伍庙前。此邦耆旧在，还去问先贤。
送刘定之编脩
作者：杨士奇
朝代：明

六载庭闱隔，常悬定省情。自天膺宠命，即日戒归程。人物金闺彦，才华玉署清。承欢在有道，非但锦衣荣。
送刘宪副之四川
作者：杨士奇
朝代：明

寒飙激原野，鸿雁纷南征。念我同心侣，岁暮万里行。萧萧骢马鸣，恻恻临别情。子怀廉洁操，烱若冰壸清。偕处诚所乐，离居非所宁。矫首西黄鹄，何时重合并。圣皇御四海，华夷同一仁。命吏乖抚绥，乃有狂弗驯。西羌近搆患，边人以忧勤。王师振天讨，旦暮捷奏闻。丈夫效时用，所重在安民。肃清固职分，僶勉敷阳春。
送刘宪副之四川·其一
作者：杨士奇
朝代：明

寒飙激原野，鸿雁纷南征。念我同心侣，岁暮万里行。萧萧骢马鸣，恻恻临别情。子怀廉洁操，烱若冰壸清。偕处诚所乐，离居非所宁。矫首西黄鹄，何时重合并。
送刘宪副之四川·其二
作者：杨士奇
朝代：明

圣皇御四海，华夷同一仁。命吏乖抚绥，乃有狂弗驯。西羌近搆患，边人以忧勤。王师振天讨，旦暮捷奏闻。丈夫效时用，所重在安民。肃清固职分，僶勉敷阳春。
送刘巡检赴广东
作者：杨士奇
朝代：明

奏最晨看拜紫宸，升官遄赴海南滨。身趋玉陛祗辞主，家过金川喜觐亲。红蓼桂花明水驿，青松柳叶暗蛮津。休言弓马非吾事，会有恩威服远人。
送刘敦信致仕
作者：杨士奇
朝代：明

七十悬车世所稀，先生六十遂南归。两行霜鬓辞天去，一片秋帆带雨飞。松径晚晴苍鹿近，石田云缓玉芝肥。休官自此无尘事，惟有门人日款扉。
送刘朝宗随州学正
作者：杨士奇
朝代：明

恳辞玉署投閒散，一住浔阳遂十年。小郡近连䢵子国，还将文学教英贤。文皇永乐临轩日，玉陛传胪升甲科。寄语随人莫轻看，先生扬历自銮坡。
送刘朝宗随州学正·其一
作者：杨士奇
朝代：明

恳辞玉署投閒散，一住浔阳遂十年。小郡近连䢵子国，还将文学教英贤。
送刘朝宗随州学正·其一
作者：杨士奇
朝代：明
体裁：七言绝句

恳辞玉署投閒散，一住浔阳遂十年。小郡近连郧子国，还将文学教英贤。
送刘朝宗随州学正·其二
作者：杨士奇
朝代：明

文皇永乐临轩日，玉陛传胪升甲科。寄语随人莫轻看，先生扬历自銮坡。
送刘生
作者：杨士奇
朝代：明

客舍馀春雨正繁，怜渠万里到柴门。相看已是诸孙行，渐长能知大父恩。共爱名驹轻道路，又逢新雁忆乡园。松筠轩里遗书在，归约良朋更讨论。
送刘知县赴莆田
作者：杨士奇
朝代：明

远邑需良宰，贤科起茂才。九天辞玉阙，一骑发金台。济北初舒柳，江南未过梅。能官崇富教，莫遣吏民猜。
送刘编修朝宗赴九江教授
作者：杨士奇
朝代：明

昔过浔阳郡，凭高畅客情。庐山当近郭，江水带孤城。茅屋家家净，渔舟个个轻。广文怀散逸，此去课诸生。去上还乡路，天恩便养亲。拜辞金殿直，谢别玉堂人。山水濂溪近，风烟栗里邻。怀贤知有志，应不负青春。
送刘编修朝宗赴九江教授·其一
作者：杨士奇
朝代：明

昔过浔阳郡，凭高畅客情。庐山当近郭，江水带孤城。茅屋家家净，渔舟个个轻。广文怀散逸，此去课诸生。
送刘编修朝宗赴九江教授·其二
作者：杨士奇
朝代：明

去上还乡路，天恩便养亲。拜辞金殿直，谢别玉堂人。山水濂溪近，风烟栗里邻。怀贤知有志，应不负青春。
送刘训术归西昌
作者：杨士奇
朝代：明

冠带逍遥桑梓间，浮云长共此心閒。家传大父青乌秘，门对仙人白鹤山。五年江外三回见，八月燕南一棹还。万里归来谁得似，独无尘土涴清颜。
送刘迪哲吉水训导
作者：杨士奇
朝代：明

乡郡知名逾十载，初承荐剡谒彤闱。李邕识面仍难遇，刘向传经喜得归。腊雪浑飘征袂湿，江鸿遥逐去帆飞。青春想见沾时雨，桃李花开映讲帷。
送别
作者：杨士奇
朝代：明

相送复相别，花飞过却春。朝廷屡考最，黎庶总归仁。但倚丹心在，从教白发新。崇文门外柳，折赠不辞频。
送别辞
作者：杨士奇
朝代：明

留石瑱兮洞庭，遗兰佩兮澧浦。羌不怀兮别离，独徘徊兮延伫。
送卢知府归杭州
作者：杨士奇
朝代：明

澹荡春风处处宜，冰霜烱烱见操持。九年文选行公道，犹有舆人说往时。圣朝宣化需贤守，土屋茅櫩望更深。白发未多身未老，莫教泉石引乡心。
送卢知府归杭州·其一
作者：杨士奇
朝代：明

澹荡春风处处宜，冰霜烱烱见操持。九年文选行公道，犹有舆人说往时。
送卢知府归杭州·其二
作者：杨士奇
朝代：明

圣朝宣化需贤守，土屋茅櫩望更深。白发未多身未老，莫教泉石引乡心。
送原之参政归山西
作者：杨士奇
朝代：明

凤沼春生翰墨香，一枝晴翠写潇湘。清姿早濯薇垣露，劲节曾凌柏府霜。共爱鸾翔拂霄汉，还思金奏恊琳琅。匆匆相见难为别，赠置徽之君子堂。
送叔纲表侄
作者：杨士奇
朝代：明

失怙怜渠早，提携赖母慈。门庭已秩秩，兄弟亦怡怡。观国欣初见，怀乡又远离。外家多子侄，期尔读书诗。
送史常
作者：杨士奇
朝代：明

君子达义命，不为外物骛。孳孳脩其身，贵贱安所遇。青蝇污白璧，自古有不虑。曾参不杀人，谗言令母惧。直生见诬金，赏之亦不忤。暧昩须臾间，光明悬竹素。之子抱夙尚，雍容伟仪度。读书膺荐达，操节致时誉。遂拜二千石，分符牧黎庶。所务廉与仁，果得茕嫠慕。磷缁出媒蘖，不辨亦不怒。怡然返初服，脱洒谢羁马。拜辞出都门，春华未迟暮。白云动高兴，清莺满长路。家在溧水阳，行行见乡树。上堂悦父母，下堂洽亲故。人生有至乐，岂必贵与富。念子相知旧，此别何时晤。浩浩缱绻怀，因诗一披露。
送叶锡尹姑苏
作者：杨士奇
朝代：明

买得吴中棹，遥辞潞渚滨。重为花县宰，旧是玉堂人。霜菊看将晚，寒梅到及春。从知锦绣地，不肯厌清贫。
送向武金吏目
作者：杨士奇
朝代：明

一命微官万里程，清时行送鲁诸生。天连粤徼孤城险，家渡湘江数口轻。杨柳飞花沾去棹，桄榔杂树乱离情。才高莫叹淹遐僻，政满还来谒圣明。
送向诚随侍赴九宫山
作者：杨士奇
朝代：明

神境三光表，王车十月行。霜随龙旆肃，风送马蹄轻。云馆迎千乘，仙台望五城。岩前金灶古，树杪玉泉鸣。听讲淮南道，闻吹子晋笙。遥知随侍好，频有咏歌声。
送吕从周平江教谕
作者：杨士奇
朝代：明

荆岳东西路不赊，数程来往洞庭沙。承恩典教重辞阙，得禄娱亲喜近家。江上夜虹书棹远，津头春树酒旗斜。从知子佩趋迎日，玄燕将雏柳正花。
送吕仲贤赴南京户部主事
作者：杨士奇
朝代：明

柳色含金春正融，御沟冰泮玉波通。读书有志逢千载，承命之官拜九重。河上好山连济北，淮南佳气望江东。朝廷邦赋存恒典，能秉廉勤亦是忠。
送吕大理致仕兼寄王孟坚
作者：杨士奇
朝代：明

得谢青云向白云，绯袍象简拜天恩。从来荣宦心如水，况是名家学有源。日对沃州兼禹穴，时寻兰渚及云门。往还知共王脩撰，几杖从容足细论。
送吴员外赴南京礼部
作者：杨士奇
朝代：明

春坊中允同袍旧，十五年来间阔深。此日帝城重握手，西风祖道又分襟。苍茫蓟树凌寒景，缥缈淮云接暮阴。知到南京公事简，紫金山色对青吟。
送吴寺丞归滁州
作者：杨士奇
朝代：明

白露下梧桐，秋风激砧杵。策马出都城，扬舲越江浦。朋游皆伫立，望望滁阳路。昨晤恨已迟，晨别嗟何遽。念君将门子，恬澹如韦布。文藻发篇章，游情在毫素。前者抚茕嫠，攀辕惜其去。归来官太仆，优游九卿副。三载畜蕃息，考绩腾令誉。琅琊山水清，周游昔已屡。归心复遄飞，斯须不相顾。安得往从之，一写予所慕。
送吴敏德南京佥都御史
作者：杨士奇
朝代：明

九重图治任才贤，白简凝霜载画船。共喜芝兰出萧艾，已知鸾凤异鹰鹯。淮山渺渺飞云外，蓟树亭亭落照前。相好相违重相忆，好音时听路人传。
送周仲规脩撰
作者：杨士奇
朝代：明

恩拜龙头选，六年登禁闱。暂辞金殿直，遥著锦衣归。云净江天阔，潮平岛树微。舟行足清景，诗思未应稀。
送周参政赴福建
作者：杨士奇
朝代：明

五色天书照紫泥，晓承玉旨下彤墀。薰莸自昔嗟同器，雕鹗于今喜及时。逦迤桂香迎驿路，飘翩云彩动旌旗。太平勋业资才俊，莫负清朝圣主知。
送周员外致事兼简巽溪长史
作者：杨士奇
朝代：明

司成馆下职频迁，一擢中台遂十年。官烛晨昏劳简牍，使车南北历山川。朝廷有道成高致，冠带无营胜散仙。应共邻庄杨长史，碧松阴里酌丹泉。
送周存诚州判致仕归清江
作者：杨士奇
朝代：明

秘馆连西掖，编摩集众英。有才皆荐达，垂老足恩荣。旷野心情熟，浮云去就轻。明朝对玉笥，山水有馀清。往岁同趋召，兹晨独送归。夕阳南浦棹，春雨北山薇。鱼鸟欣相得，衣冠烂有辉。无才缨绊繫，徒此惜相违。
送周存诚州判致仕归清江·其一
作者：杨士奇
朝代：明

秘馆连西掖，编摩集众英。有才皆荐达，垂老足恩荣。旷野心情熟，浮云去就轻。明朝对玉笥，山水有馀清。
送周存诚州判致仕归清江·其二
作者：杨士奇
朝代：明
体裁：五言律诗

往岁同趋召，兹晨独送归。夕阳南浦棹，春雨北山薇。鱼鸟欣相得，衣冠烂有辉。无才缨绊系，徒此惜相违。
送周存诚州判致仕归清江·其二
作者：杨士奇
朝代：明

往岁同趋召，兹晨独送归。夕阳南浦棹，春雨北山薇。鱼鸟欣相得，衣冠烂有辉。无才缨绊繫，徒此惜相违。
送周孟简乃兄
作者：杨士奇
朝代：明

龙楼彻五鼓，城上乌啼曙。客子思故乡，晨衣出门去。犹顾玉堂馆，忽别金陵浦。明日大江干，相思荆树寒。
送周崇式贰尹赴东莞
作者：杨士奇
朝代：明

河梁秋叶堕萧萧，送客之官道路遥。淮上月明潮正满，岭南霜下瘴全消。从知苦学持先志，会有忠谟达圣朝。邑宰于今望贤佐，过家少驻木兰桡。
送周布政之官三山
作者：杨士奇
朝代：明

御苑柳初春，龙河冰始泮。祗命辞彤闱，驱车候清旦。超遥起云翼，光华升玉瓒。远别期誉名，无为乖阙叹。
送周布政还广西
作者：杨士奇
朝代：明

周子湘中彦，桂芳昔同官。清姿玉瓒贵，雅量湖海宽。所发必归厚，所履必由端。霜台既展骥，秋曹亦翔鸾。中尝擢近职，所树皆桓桓。遂授方岳寄，八桂开大藩。勉勉敷上德，孜孜救民难。温若春阳煦，润若时雨？。劳勤十载馀，坐镇边隅安。考绩进禄秩，蒙恩复南辕。嗟予久间阔，暂晤仍鲜欢。相送即脩途，相期惟岁寒。何以表中愫，聊赠青琅玕。
送周布政还广西
作者：杨士奇
朝代：明
体裁：古风

周子湘中彦，桂芳昔同官。清姿玉瓒贵，雅量湖海宽。所发必归厚，所履必由端。霜台既展骥，秋曹亦翔鸾。中尝擢近职，所树皆桓桓。遂授方岳寄，八桂开大藩。勉勉敷上德，孜孜救民难。温若春阳煦，润若时雨�。劳勤十载馀，坐镇边隅安。考绩进禄秩，蒙恩复南辕。嗟予久间阔，暂晤仍鲜欢。相送即脩途，相期惟岁寒。何以表中愫，聊赠青琅玕。
送周敬常诗
作者：杨士奇
朝代：明

去年奉敕还江南，东风千里迎归骖。西昌城西访真境，正值碧桃三月三。襜襜威仪森鹤氅，却忆仙翁隔蓬阆。霜鬓酡颜戴鍊师，白玉觞行紫霞酿。矞云垂彩拂檐端，芝草琅玕绕画栏。欢言未竟登车去，天涯长忆三珠树。戴师弟子来日边，清颜皎皎夫容鲜。问师经年安健好，闭户日咏黄庭篇。我有高怀在江海，为报而师扫氛霭。黄茅冈畔会重寻，白鹤峰头定相待。
送周给事使西南夷
作者：杨士奇
朝代：明

仙郎意气清如玉，每接班行共早朝。久立银台簪彩笔，又衔丹诏下青霄。蛮方草木含天泽，驿路风云拥使轺。想见驰驱遍南徼，日闻重译颂唐尧。
送周茂才
作者：杨士奇
朝代：明

盛世科名推小宋，故家孝弟重元方。一春听雨同羁馆，千里看云忆旧乡。淮水路边芳草合，桑园径里落花香。到门五彩承欢处，遥想从容话玉堂。
送士弘郎中归省
作者：杨士奇
朝代：明

金銮殿下拜天恩，二月辞天出禁垣。归到比当春正暖，东风慈竹子孙繁。夏官郎署二十载，玉立亭亭故可人。万里江南看归省，清风不改旧时贫。
送士弘郎中归省·其一
作者：杨士奇
朝代：明

金銮殿下拜天恩，二月辞天出禁垣。归到比当春正暖，东风慈竹子孙繁。
送士弘郎中归省·其二
作者：杨士奇
朝代：明

夏官郎署二十载，玉立亭亭故可人。万里江南看归省，清风不改旧时贫。
送夏仲昭归省
作者：杨士奇
朝代：明

天恩初拜出皇州，红树青山驿路秋。鹤发几年违定省，凤池长日叹淹留。谷亭水满平通闸，瓜步潮回稳放舟。遥想升堂嘉庆日，绮筵春酒玉为瓯。
送外甥周丹元
作者：杨士奇
朝代：明

垂髫怜尔侍西行，此日相逢白发生。万里京华访遗老，他乡还重舅甥情。西望临洮地苦寒，明时远戍莫辞难。好敦孝敬奉慈母，更尽勤诚悦上官。渺渺江南道路长，故乡回首勿情伤。梅花自是江南物，但看梅花即故乡。
送外甥周丹元·其一
作者：杨士奇
朝代：明

垂髫怜尔侍西行，此日相逢白发生。万里京华访遗老，他乡还重舅甥情。
送外甥周丹元·其三
作者：杨士奇
朝代：明

渺渺江南道路长，故乡回首勿情伤。梅花自是江南物，但看梅花即故乡。
送外甥周丹元·其二
作者：杨士奇
朝代：明

西望临洮地苦寒，明时远戍莫辞难。好敦孝敬奉慈母，更尽勤诚悦上官。
送太守刘永之荆州
作者：杨士奇
朝代：明

丹桂飘香满玉除，秋高云净雁来初。朱衣拜别双龙阙，皂盖行乘五马车。天子勤民需召杜，郡侯为政用诗书。荆州况是频荒歉，急待阳春惠化舒。
送夷行伴读赴西川
作者：杨士奇
朝代：明

陈宗吾外家，俊彦森玉立。永别昆山丞，梦寐恒在目。令子敦厚资，诗书克嗣续。温温秉谦恭，超超出尘俗。暌违十七年，驱驰怜仆仆。远邑分教席，亲藩陪讲读。所乐事贤王，何尝厌微禄。兹来忻慰藉，言别复匆促。对酒念离合，后期安可卜。于时积雨霁，仓庚鸣灌木。西瞻万里桥，戚戚冲炎燠。善保千金躯，用副意所属。
送姚侍书归觐
作者：杨士奇
朝代：明

载笔三年侍禁闱，青春文翰有光辉。天恩暂别双龙阙，家庆新裁五色衣。解缆晴江杨柳绿，升堂朝馔鲤鱼肥。凤凰池上来应早，莫待林花散乱飞。
送孙从吉主事
作者：杨士奇
朝代：明

河上蒹葭初著霜，临河挝鼓发官航。面承天语朝辞阙，身著宫袍昼近乡。锦树拂云明使旆，碧山如画对仙郎。由来襟抱清于玉，写得梅花好寄将。
送孙修撰
作者：杨士奇
朝代：明

五色衣裁绣锦明，三年归谒称深情。芙蓉浪飐娟娟净，杨柳风生澹澹清。帆影晓经扬子渡，剑光秋望富州城。词垣官俸堪多酿，遥想高堂聚德星。
送孙徽州诗
作者：杨士奇
朝代：明

仙郎朝捧天书出，五马双旌别路寒。遥想阳和与嘉政，新年一并到新安。
送孙教授鼎还淞
作者：杨士奇
朝代：明

吴淞孙郡博，如玉净无瑕。学者皆心服，儒林誉孔嘉。塞垣来白雁，河岸绽黄花。又属匆匆别，题诗赠去槎。
送宋万中致事南归
作者：杨士奇
朝代：明

白首遂辞荣，承恩出凤城。故交推我老，远道念君行。酒对黄花酌，帆随白雁征。临岐记同学，惆怅不胜情。
送宗上人归君山
作者：杨士奇
朝代：明

初维鄂渚楫，又上岳阳舟。行住皆无系，身轻波上沤。寺连龙井近，山压洞庭流。回望王城里，还来持钵游。
送宗载尚书复任南京吏部
作者：杨士奇
朝代：明

又拜明恩下九霄，騑騑四牡出河桥。从知素志怀乡邑，且尽丹诚答圣朝。冰雪晓行嗟老大，关山南望向迢遥。金陵已熟春前酿，应有梅花候翠鞗。
送家兄及妻子还乡后感怀三首
作者：杨士奇
朝代：明

少小情亲弟与兄，老来兄弟更关情。五年一见头如雪，无那秋风促去程。家在西昌旧业贫，孟光归处重辛勤。十年茆屋秋风破，独自牵萝补白云。迎门儿女笑牵衣，每日中庭候晚归。今夜片帆何处泊，应同阿母忆京畿。
送家兄及妻子还乡后感怀三首·其一
作者：杨士奇
朝代：明

少小情亲弟与兄，老来兄弟更关情。五年一见头如雪，无那秋风促去程。
送家兄及妻子还乡后感怀三首·其三
作者：杨士奇
朝代：明

迎门儿女笑牵衣，每日中庭候晚归。今夜片帆何处泊，应同阿母忆京畿。
送家兄及妻子还乡后感怀三首·其二
作者：杨士奇
朝代：明

家在西昌旧业贫，孟光归处重辛勤。十年茆屋秋风破，独自牵萝补白云。
送少师杨公归建安
作者：杨士奇
朝代：明

富贵还故乡，古今所欣快。安知明达人，志出富贵外。立身天地间，所重孝与忠。君亲与天等，敬事道实同。杨公南闽英，天禀挺卓特。胸中书五车，笔下云五色。三十登金门，射策奋高鶱。天兴圣明主，躬被汪濊恩。清密侍丹扆，煇煌裁紫诏。玉署兼青坊，高步儒林表。龙舆戒巡省，峨冠扈属车。平戎万里道，櫜鞬行秘书。黾勉三纪馀，服事四朝圣。孤卿百僚上，高年备鸿庆。思以上益君，思以下益民。小心效臣职，亹亹摅恭勤。恭勤副深注，声誉闻遐裔。苍松老益坚，皓首心愈厉。国事靡遑暇，亲恩讵能遗。卅年别丘垄，寝食劳怀思。不见白鹤峰，飞云恒在望。手植垄头柏，应过十围壮。岂惟羹墙觌，夜夜梦旋归。水木有源本，谁能不歔欷。仰荷明主仁，洞鉴中迫切。玺书赐展省，龙光昭日月。阳和二月中，御柳初含金。凝冰泮九河，好鸟繁春音。骊驹发都门，官僚皆祖饯。渡济遂踰淮，载驰驶于箭。暄风芍药时，候者集龙津。矫首睇桑梓，含情兼戚忻。追远致禋祀，怀旧访亲爱。岁久多凋亡，相知几人在。言归席未暖，岂不耽家居。恭承玉旨重，尚敢淹踌躇。庙谟待公陈，衮阙待公补。丈夫君臣义，无为倦衰暮。炎光变素颢，凉露下青芜。预买中山醪，迓公东城隅。
送尚书魏公致仕还乡诗
作者：杨士奇
朝代：明

江右国南服，贤才之林薮。匡庐彭蠡间，清淑萃加厚。英英魏文渊，人物星之斗。明经在致用，一第咄嗟取。峨廌入乌台，白简岁年久。击邪奋无前，直枉宁肯后。超跻副浙宪，声华耸冈阜。简陟少秋官，式贰大司寇。致鞫悬鉴明，析疑迎刃剖。大梁困岁饥，方伯拜廷授。悉心事旬宣，勠力苏稿朽。归来掌邦禁，雍容帝左右。既诘奸慝平，亦著武绩茂。廉清一志坚，闻望六官首。方兹切倚毗，云何慕畎亩。惟皇悯疾疢，且重违耆耇。锡之五色书，龙光焕户牖。久行遂归止，福祉自天祐。川开万里风，南帆驶于走。云净九叠屏，烟消彭泽柳。迎门集童稚，携觞聚邻叟。欢庆溢乡闾，劳问洽亲旧。超超天地外，此乐宁多有。蹇予朴钝质，颓龄七旬九。谬叨词林馆，固陋寡所偶。责重力不任，兢兢虑灾咎。所藉同乡邦，同心二三友。有言相启发，有病相砭灸。何君既离郡，魏公复分手。念此增悲嘅，中怀杂纷糅。岁晚应乞身，归程能待否。市酒望湖亭，玉壶为君扣。
送尤安礼
作者：杨士奇
朝代：明

君子之马，六辔如丝。言念君子，如璋如圭。其德不爽，敬慎威仪。君子之马，六辔沃若。言念君子，如金如锡。其德不回，威仪抑抑。岂无他人，不如友生。邂逅相遇，德音不忘。惠而好我，示我周行。言笑晏晏，维予与女。女转弃予，谁与独处。中心养养，往送于野。与子成说，方何为期。既曰归止，曷云能来。子宁不来，悠悠我思。
送尤安礼·其一
作者：杨士奇
朝代：明

君子之马，六辔如丝。言念君子，如璋如圭。其德不爽，敬慎威仪。
送尤安礼·其三
作者：杨士奇
朝代：明

岂无他人，不如友生。邂逅相遇，德音不忘。惠而好我，示我周行。
送尤安礼·其二
作者：杨士奇
朝代：明

君子之马，六辔沃若。言念君子，如金如锡。其德不回，威仪抑抑。
送尤安礼·其五
作者：杨士奇
朝代：明

与子成说，方何为期。既曰归止，曷云能来。子宁不来，悠悠我思。
送尤安礼·其四
作者：杨士奇
朝代：明

言笑晏晏，维予与女。女转弃予，谁与独处。中心养养，往送于野。
送尤文度归吴中
作者：杨士奇
朝代：明

我友整遐装，誓将起旋归。平明发城邑，率彼东路驰。爰与二三子，祖饯临郊岐。中觞趣分袂，恨恨使我悲。嘤鸣求其友，窃慕伐木诗。平生携手好，何为中仳离。行当阻川岫，安得睹光仪。情敦思苦深，久要谅不遗。各言崇令德，庶保黄发期。
送尤文度赴贵州参议兼寄武昌故旧
作者：杨士奇
朝代：明

三十年前江汉上，清风潇洒共襟期。折兰閒咏离骚赋，看竹频过孝感祠。已幸两京重论旧，何堪万里又分岐。故人相遇应相问，为道非才负圣时。
送尹御史
作者：杨士奇
朝代：明

久住南京共接邻，北京为别已经春。每怀乡邑疏欢聚，又向都门送故人。万里云霄雕翮健，九苞文采凤毛新。一身上有君亲望，珍重芳名在缙绅。
送尹自道
作者：杨士奇
朝代：明

新安二守辞朝日，积雨初收暑顿轻。秋尽平芜凉露满，月明长浦夕潮生。片帆浩荡催行色，斗酒殷勤寄别情。还有梅花可持赠，岁寒冰雪照同清。
送尹自道太平同知
作者：杨士奇
朝代：明

霜华初满碧梧枝，贰守之官彩鹢移。宦绩十年劳抚恤，客途千里厌驱驰。江清采石长宜酿，雪净青山足赋诗。此去殷勤宣上德，太平民物总春熙。
送山东蔡运使
作者：杨士奇
朝代：明

家在淮南万竹林，十年薇省对嵩岑。鹾台此日观东海，应说皇恩似海深。
送崇厚归乡
作者：杨士奇
朝代：明

君家兄弟联双璧，馆阁怀归次第归。想见吉阳秋雨霁，江天鸿雁一行飞。眼看科第擢英髦，又见南飞逸翮高。多病无能留滞者，秋风相送使心劳。
送崇厚归乡·其一
作者：杨士奇
朝代：明

君家兄弟联双璧，馆阁怀归次第归。想见吉阳秋雨霁，江天鸿雁一行飞。
送崇厚归乡·其二
作者：杨士奇
朝代：明

眼看科第擢英髦，又见南飞逸翮高。多病无能留滞者，秋风相送使心劳。
送崇式贰尹后馀意未已更续绝句
作者：杨士奇
朝代：明

贤兄擢桂官朝署，令弟哦松向海邦。文水仁山多盛事，周家白璧又连双。